Iz EU po stanovniku Srbije 300 evra - Bizlife.rs\nIz EU po stanovniku Srbije 300 evra\n22:07 Beograd, 13/10/2011\nEvropske unija je u poslednjih deset godina u Srbiju uložila 2,2 milijarde evra ili 300 evra po glavi stanovnika Srbije.\nŠef delegacije Evropske unije u Srbiji Vensan Dežer je kazao da toliki novac ne bi bio trošen i ulagan u Srbiju da ona ne želi u EU.\nPrema rečima Dežera, Srbija ne može očekivati veća sredstva iz evropskih fondova u procesu pristupanja EU, ali može da računa na mnogo veće investicije.\nKada je reč o privatizaciji, Dežer je rekao da je Srbija velikim delom završila taj proces, ali da je zabrinjavajuće što je 25 odsto tih ugovora raskinuto iz različitih razloga.\nDežer je ukazao na problem reformi velikih javnih sistema, pre svega privatizacije velikih društvenih i državnih preduzeća. Prema njegovoj oceni, tu se većinom radi o gubitašima, zbog kojih iz državnog budžeta odlazi 20 odsto BPD za pokrivanje njihovih gubitaka.\nOn je naglasio da su Srbiji neophodne strukturne reforme koje predviđaju manju ulogu države u privredi, jer je ona sada preovlađujuća, kao i da se smanji mešanje države u regulaciju cena jer sada država kontroliše 20 odsto cena potrošačke korpe.\n“Srbija ima i jake monopole, kao što su Elektroprivreda Srbije (EPS) Telekom, Železnice, Jat kojima se godišnje daje između dva i šest odsto BDP iz džepova poreskih obveznika i sa tim treba da se suočite”, kazao je Dežer.\nPrema njegovim rečima, u Srbiji bi trebalo i da se poveća stopa izvršenja sudskih presuda i smanje papirologija, birokratija i administrativne prepreke u poslovanju.\nDežer je čestitao Srbiji što je uspela da održi makroekonomsku stabilnost i javni dug u razumnim okvirima i naglasio da očekuje da će dijalog sa Prištinom biti pokrenut do decembra.


VIP, najnovije vesti - Naslovi.net\nDržao ih kao taoce i silovao! Isplivala stravična istina o Hju Hefneru, drogirao i zlostavljao zečice, pa ih terao na…\nVIP članovi Plejboj noćnih klubova mogli su da rade bukvalno šta god im je palo na pamet. Novi dokumentarac o osnivač Plejboja Hju Hefner otkriva jezive detalje o čoveku koji je izmanipulisao i drogirao desetine mladih žena da učestvuju u… »\nFijasko na koncertima Kejti Peri: Pukla milione, a nastupa u polupraznoj sali\nPop zvezda Kejti Peri doživela je fijasko na trećem poredu nastupu u okviru svoje koncertne rezidencije u Las Vegasu. Šou čija je organizacija koštala više miliona dolara nije uspeo da rasproda ni polovinu karata treće nastupajuće večeri. Kako… »\nĐoković narednih dana ostaje u Beogradu\nNajbolji teniser sveta Novak Đoković ostaće narednih dana u Beogradu, to je Tanjugu potvrdila njegova majka Dijana Đoković. Ona je dodala da Novak za to vreme neće davati izjave za medije. Đoković je danas avionom iz Dubaija, sletao je danas u… »\nBEOGRAD: Avion iz Dubaija, u kom se nalazi najbolji teniser sveta Novak Đoković, sletao je danas u 12.16 sati na beogradski aerodrom "Nikola Tesla". Kako javljaju Tanjugovi izveštači sa lica mesta, Ðoković je izbegao špalir medija i veliki broj… »\nNajbolji teniser sveta stigao je u Srbiju letom iz Dubaija. Avion iz Dubaija, u kom se nalazi najbolji teniser sveta Novak Đoković, sleteo je danas u 12.16 sati na beograski aerodorom „Nikola Tesla“. Kako javljaju Tanjugovi izveštači sa lica… »\nNovak Đoković stigao u Beograd\nAvion iz Dubaija, u kom se nalazi najbolji teniser sveta Novak Ðoković, sletao je danas u 12.16 sati na beograski aerodorom Nikola Tesla”. Dolazak Đokovića u Beograd izazvao je veliku pažnju medija, koji su raspoređeni na dve lokacije ispred VIP… »\nNovina iz BDP-a: VIP godišnja karta 3.000 evra!\nBeogradsko dramsko pozorište prvi put publici nudi VIP i Standard godišnje kartice, namenjene onima koji od teatra očekuju još više, saopštili su iz ovog teatra i naglasili da je njihov broj ograničen. Nakon što su najavili deset premijera i… »\nDUBAI, BEOGRAD - Avion iz Dubaija, u kom se nalazi najbolji teniser sveta Novak Đoković, sletao je danas u 12.16 sati na beogradski aerodrom "Nikola Tesla". Kako javljaju Tanjugovi izveštači sa lica mesta, Đoković je izbegao špalir medija i veliki… »\nDijana Đoković: Novak ostaje u Beogradu\n(BETAPHOTO/MILOS MISKOV/DS) Najbolji teniser sveta Novak Djoković ostaće narednih dana u Beogradu, to je Tanjugu potvrdila njegova majka Dijana Đoković. Ona je dodala da Novak za to vreme neće davati izjave za medije. Đoković je danas avionom iz… »\nNovakova majka otkrila, kakvi su planovi najboljeg tenisera sveta u Beogradu?


Britanski ekspert predlaže kako bi trebalo promeniti granice na Balkanu - Sputnjik Srbija\n22:28 02 April 2020\nUdarna vest: Rusija i Srbija grade vazdušni most – stiže pomoć\nBritanski ekspert predlaže kako bi trebalo promeniti granice na Balkanu\n15:45 03.12.2018 (osveženo 15:46 03.12.2018) Preuzmite kraći link\nJedna od opcija za rešenje teritorijalnih sporova u regionu je organizovanje nove mirovne konferencije uz učešće svih aktera, na kojoj bi se razmatralo pitanje novih granica, ocenio je Timoti Les.\nZamrznuti sukob na Kosmetu nije moguć jer Albanci to neće prihvatiti, za Srbiju je Kosovo izgubljeno i zato ona treba da pokuša da pregovorima izvuče maksimum iz postojeće teške situacije, smatra britanski ekspert i bivši diplomata Timoti Les.\nNa međunarodnoj konferenciji „EU i zapadni Balkan: povratak realpolitike“ Les, koji je pre dve godine uzdrmao region tvrdnjom u časopisu „Forin afers“ da je prekrajanje granica na Balkanu neminovno, izneo je svoje viđenje stanja u regionu.\nBivši zamenik šefa CIA za Balkan: Amerika prihvata promene granica\nPrema Lesu, na Balkanu su lokalnu politiku uvek formirali spoljni faktori. Istovremeno, region je već dve decenije pod kontrolom Zapada, koji je insistirao na zamrzavanju stanja uprkos frustracijama među ljudima na terenu.\nKao još jedan važan faktor, Les je u kraćem izlaganju naveo krizu u Evropskoj uniji, koja, kako napominje, znači da politika proširenja formalno još postoji, ali je u realnosti mrtva. S druge strane, SAD su izgubile interesovanje za region i prošli su dani kada su Amerikanci ovde hteli da ulažu napore i novac.\nPo mišljenju britanskog stručnjaka, kriza u EU verovatno će se produbiti kad sledeće godine evropska ekonomija uđe u recesiju — rezultat je da evrozona neće preživeti, što će ugroziti i samo postojanje EU.\nLes vidi vezu i između situacije na istoku Ukrajine i na Balkanu, i uveren je da će se, ukoliko se zaoštri situacija na liniji Kijeva i Moskve, to svakako odraziti i na stanje u ovom regionu.\nStatus kvo, ocenjuje, na Balkanu ne može da se održi, pa neće ostati zamrznuto ni stanje na Kosmetu, niti u Makedoniji i Bosni i Hercegovini.\nLes je zato uveren da „mudri lideri“ treba da pregovaraju i pozdravlja napore predsednika Srbije Aleksandra Vučića i kosovskog predsednika Hašima Tačija da postignu dogovor.\nUkoliko strane ne dođu do kompromisa, Les upozorava da može doći do nametanja unilateralnog rešenja jedne strane drugoj, a to može dovesti do toga da Albanci proteraju Srbe sa severa ili da Srbija anektira sever.\n© Foto : Denis Saliven\nAmerički ekspert za Sputnjik: Za Srbiju najbolje da nikad ne igra samo na jednu kartu\nOn ipak ne veruje da će doći do rata i kaže da je optimista, ali dodaje da je problem što „hardlajner Haradinaj sprečava Tačija da dođe do rešenja kroz pregovore“.\nSrbija će, kaže, na kraju ovog procesa priznati Kosovo. „Ako biste postavili pitanje građanima Srbije da li bi ratovali zbog stanja na Kosovu, većina bi rekla — ne“, kaže Les.\nOn se i ovom prilikom založio za uspostavljanje nacionalnih država u regionu, jer, kako kaže, uzrok konflikta na Balkanu je neusklađenost političkih i fizičkih granica, pa se manjine osećaju zarobljenima u tuđim zemljama.\nPitanje je treba li Zapad da nastavi sa svojom politikom proširenja EU koja se pokazala kao neuspešna, ili da dozvoli balkanskim državama da uspešno završe proces svojih nacionalnih država, rekao je Les, koji kao jednu od opcija vidi organizovanje nove mirovne konferencije uz učešće svih aktera na kojoj bi se razmatralo pitanje novih granica. Druga opcija je postepena tranzicija, dodao je, navodeći primer Makedonije, gde bi Albanci dobili veću samoupravu da bi se kroz pet do deset godina priključili Albaniji.\nObrazlažući svoju ranije iznetu tezu da bi „Velika Srbija“, Hrvatska i Albanija donele stabilnost na Balkanu, na pitanje šta bi ušlo u okvire te „Velike Srbije“, rekao je da bi to bila „zemlja u kojoj se trenutno nalazimo, sever Kosova, Republika Srpska uz donekle izmenjene granice i možda Crna Gora, mada bi Crnogorci nastojali da sačuvaju svoju nezavisnost“.\nNa pitanje da li bi fleksibilnost granica na Balkanu mogla da otvori Pandorinu kutuju u drugim delovima Evrope, upitao je: Da li zaista mislite da su evropske granice fiksirane?\n© AFP 2020 / TARIK TINAZAY\nOstalo još pet godina... Ofanziva Turske na svim frontovima: Gde će biti krajnje granice\nLes je kao britanski diplomata radio deset godina u Britanskom birou za spoljne poslove i Komonveltu, kao politički sekretar u Skoplju, šef biroa britanske ambasade u Banjaluci i šef Odeljenja za institucije EU u Londonu.\nPolitikolog i dugogodišnji član Fridrih Ebert fondacije Vinfrid Fajt smatra da su ključni „igrači“ na Zapadnom Balkanu EU, Rusija, Turska, a kao novi akter i Kina, ali ističe da je problem što je EU slab globalni igrač.\n„Rusija je važan igrač i zato je potrebno sarađivati sa njom. Takođe i sa Turskom koja ima uticaja u BiH i na Kosovu“, rekao je Fajt.\nOn je ocenio i da je ključ za bezbednost ograničavanje proširenja NATO, kao i nova struktura koja bi sprečila sukob i pojačala saradnju među pomenutim akterima.\nPo njegovom mišljenju, problem sa EU je što mnoge članice sprovode američke interese, kao i to što je Unija duboko podeljena po mnogim pitanjima.\n„Nisam siguran da će EU postojati za 10 godina, možda jedino u formi koncentričnih krugova u čijem bi središtu bile Francuska i Nemačka, a možda bi im se priključila i Poljska“, naveo je Fajt.\nTimoti Les, Balkan\n02/04 22:20 Moskva poziva „normandijsku“ trojku da prestane sa političkim igrama\n02/04 22:14 Američki general: NATO da dokaže Rusiji da je mobilan i u doba najveće krize\n02/04 22:06 Putinovo obraćanje naciji: Ceo april će biti neradan /video/\n02/04 21:42 Rusija i Srbija grade vazdušni most – stiže pomoć\n02/04 21:36 Sputnjik istražuje: Kako će Srbija pomoći seljacima koji trpe veliku štetu zbog vanrednog stanja\nBećković: Na kraju će svi biti na gubitku, a Bil Gejts na dobitku


Radnici Termoelektrane u borbi protiv korona virusa: Dvije sedmice u radnoj izolaciji\n24.03.2020. u 22:30 Broj citanja: 2401\nŠirenja korona virusa dovela je do uvođenja niza mjera. Uz one koji trebaju da sačuvaju zdravlje stanovnika, iznalaze se razna rješenja da imamo zdravstvenu zaštitu, struju, vodu, grijanje da se redovno odvozi smeće i ostalo. Vojska radnika je na nogama, svi u svom domenu u službi građana.\nRad je organizovan na razne načine a svakako je zanimljivo reći da su uposlenici Termoelektrane, koji rade u pogonu, danas ušli u krug fabrike i tamo će ostati punih 14 dana kada će ih zamijeniti druga grupa. Jedan od ciljeva je sačuvati zdravlje uposlenih, jer ne treba posebno isticati važnost kontinuirane proizvodnje električne energije.\nIzjava direktora Termoelektrane Izeta Džananovića:\nPreko 120 radnika ostaje dvije sedmice u fabrici, neće moći posjećivati porodice, izlaziti, svo vrijeme će biti u fabrici. Zbog njih i ostalih koji rade da se prevaziđe ova kriza, ostanite u kući.


Tanjug 24. maja 2021. 06:32\nBEOGRAD – Knjiga „Polemički konteksti beogradskog enformela“ Vesne Kruljac predstvljena je u okviru Izložbe Beogradski enformel u Modernoj galeriji Beograd na kojoj publika može videti kapitalna dela osmoro umetnika o kojima piše.\nTežište eksplikacije usmereno je na individualne poetike Miodraga Miće Popovića, Vere Božičković-Popović, Lazara Vozarevića, Zorana Pavlovića, Živojina Žike Turinskog, Branislava Branka Protića, Vladislava Šilje Todorovića i Branka Filipovića Fila.\nPolemički konteksti – delo istoričarke umetnosti i docenta na Fakultetu primenjenih umetnosti u Beogradu, kako se navodi u saopštenju galerije, predstavlja naučni doprinos tumačenju i razumevanju idejnih i formalno-jezčkih aspekata, kao i problemskih konsekvenci ovog umetničkog fenomena u srpskoj kulturi pedesetih i šezdesetih godina 20. veka.\n„Ova studija nudi sveobuhvatnu sliku beogradskog enformela, posmatranog kroz prizmu njegovog subverzivnog i polemičkog karaktera, ali i ideološko-političkih, kritičko-teorijskih i umetničkih polemika, koje su povodom ovog umetničkog fenomena vođene u jugoslovenskoj i srpskoj sredini tog vremena“, navodi se u saopštenju.\nBeogradski enformel predstavlja jednu od prvih „poetika pobune“ vezanih za egzistencijalistički nemir i pesimizam, u kojoj se sumnja u postojeći poredak stvari i sistem vrednosti manifestovala u radikalnom obliku antislike.\nEnformel je apstrakcija zasnovana na istraživanjima materije i tehnološkim eksperimentima, tj. primeni materijala koji nisu tipično slikarski i nekonvencionalnih operativnih postupaka.\nKapitalna dela te grupe umetnika o kojima piše Kruljac prikazana su na izložbi u Modernoj galeriji Beograd narednih mesec dana, posle gotovo 60 godina od prve izložbe Enformel – mladi slikari Beograda, koju je 1962. godine u galeriji Kulturnog centra organizovao Lazar Trifunović, likovni kritičar koji je najzaslužniji za prepoznavanje beogradskog enformela i grupe beogradskih umetnika enformelne orijentacije.


Radio România Internaţional/ Vesti/ Vesti 15.03.2019\nPredsednik Rumunije Klaus Johanis potpisao je u petak Zakon o državnom budžetu za 2019. godinu.\nPredsednik Rumunije Klaus Johanis potpisao je u petak Zakon o državnom budžetu za 2019. godinu. On je kazao da bi voleo da proglasi dobar budžet za Rumuniju i Rumune. Predsednik je osudio činjenicu da je Socijaldemokratska partija (PSD), glavna stranka u koaliciji na vlasti, izdvojila samo jedan dan za ponovno razmatranje budžeta koje je zatražio šef države i poslala nacrt budžeta predsedništvu bez izmena. To nije samo nedostatak odgovornosti, to je loša volja, rekao je Johanis. Prema rečima šefa države, vladavina Socijaldemokratske partije (PSD) je velika crna rupa za rumunsku ekonomiju i društvo. Parlament u Bukureštu usvojio je u sredu, u prvobitnoj formi, Zakon o državnom budžetu za 2019, koji je predsednik Klaus Johanis ponovo vratio Parlamentu. Predsednik je prethodno tražio mišljenje Ustavnog suda, koji je odbio primedbe Predsednika u vezi sa izradom nacrta budžeta. Većina Socijaldemokratske partije i Alijanse liberala i demokrata (PSD-ALDE) navodi da budžet obezbeđuje sredstva potrebna za sve glavne ekonomske sektore, posebno za obrazovanje, zdravstvo i investicije.\nPredsednik Klaus Iohanis sastao se u petak, u Bukureštu, sa Marijom Pejčinović Burić, prvom potpredsednicom vlade i ministrom za inostrane i evropske poslove Hrvatske, povodom zvanične posete Bukureštu. Prema saopštenju predsedničke administracije, razgovori su bili usredsređeni na bilateralni politički dijalog, ekonomsku saradnju i položaj rumunofonskih zajednica u Hrvatskoj i hrvatske manjine u Rumuniji. Klaus Iohannis je naglasio važnost nastavka bliske rumunsko-hrvatske koordinacije u kontekstu predsedavanja Savetom Evropske unije, zajedno sa Finskom. U ovom kontekstu, šef države je napomenuo da je Rumunija do sada ostvarila dobre rezultate tokom mandata predsedavajućeg Savetom EU. Istovremeno, dvojica zvaničnika izrazili su uverenje da će neformalni samit u Sibiu (centar Rumunije) 9. maja biti dobra prilika da se prenese poruka o jedinstvu, proevropskoj posvećenosti i pozitivnom izgledu za budućnost Evropske unije.\nMinistarstvo inostranih poslova Rumunije oštro je osudilo terorističke napade od petka na dve džamije u Christchurchu na Novom Zelandu, u kojima je ubijeno oko 50 osoba a povređen je veliki broj osoba. Ministarstvo inostranih poslova Rumunije uputilo je saučešće porodicama žrtava i ponovilo podršku Rumunije u borbi protiv terorizma. Novozelandska premijerka Jacinda Ardern rekla je da je nivo upozorenja podignut na maksimum nakon nasilja koje je opisala kao teroristički čin. Ona je rekla da su u pritvor privedena četiri osumnjičena lica sa ekstremističkim stavovima, tvrdeći da do sada nisu bili ni na jednoj policijskom listi osoba pod prismotrom. Premijerka je naglasila da je Novi Zeland mesto raznovrsnosti, dobrote, saosećanja, dom za one koji dele ove vrednosti, koji neće biti uzdrman ovim napadom. Azijski i politički islamski lideri izrazili su usled napada svoje gađenje, jer su tamo ubijeni neki od njihovih sugrađana.\nPremijerka Rumunije, Viorikaa Dančila učinila je u petak zvaničnu posetu Pragu na poziv češkog kolege Andreja Babisa. Razgovori su bili usmereni na jačanje ekonomskih i političkih veza, ali su se takođe fokusirali na glavne dosijee o kojima se pregovara na nivou EU i kako Češka može da podrži Rumuniju u ispunjavanju ključnih ciljeva predsedavanja Savetom EU. Tokom posete premijerka Viorika Dančila se sastala sa visokim zvaničnicima iz zemlje domaćina - predsednikom Poslaničkog doma, Radekom Vondracekom i predsednikom Senata Jaroslavom Kuberom. Sa predsednikom Radekom Vondracekom, premijerka Viorika Dančila razgovarala je o jačanju parlamentarnog bilateralnog dijaloga, povećanju investicija i o podršci Češke Republike pristupanju Rumunije šengenskom prosotru. Razgovori sa Jaroslavom Kuberom fokusirali su se, između ostalog, na efikasnost rumunsko-češkog partnerstva i konsolidaciju ekonomskih odnosa.\nEvropski lideri će razmatrati zahtev britanskog parlamenta da se Bregzit odloži. Britanski parlament odobrio je u četvrtak predlog kojim vlada Tereze Mej traži odlaganje Bregzita, koji treba da prihvate I evropski lideri. Predsednik Evropskog saveta Donald Tusk sasraće se sa evropksim liderima, u Briselu, 21. i 22. marta, kada se očekuje da će doneti odluku o produženju mandata za Bregzit posle 29. marta.


NASA objavila fotografije posle pada landera na Mesec - Sputnjik Srbija\nNASA objavila fotografije posle pada landera na Mesec\n© Foto: NASA//GSFC/Arizona State University\n09:23 16.05.2019 (osveženo 09:46 16.05.2019) Preuzmite kraći link\nAmerička svemirska agencija NASA objavila je fotografije mesta pada izraelskog landera na mesečevu površinu u aprilu, a na njima se primećuje „tamna mrlja“.\nNASA je objavila fotografije mesta na Mesecu na koje se srušio izraelski lander „Beresheet“ tokom pokušaja sletanja prošlog meseca.\nCrno-bele fotografije prikazuju izgled mesta pre i posle pada landera. Na tom mestu je neuspešno 11. aprila završena prva misija organizacije SpaceIL zbog kvara na motoru landera, preneo je „Kliks.ba“.\nNASA Lunar Reconnaissance Orbiter (LRO) je fotografiju mesta pada landera fotografisao 22. aprila, samo 90 kilometara iznad površine, a primećena je „tamna mrlja“ široka oko deset metara.


ODLIČAN ODZIV ZA MASOVNU IMUNIZACIJU U PARAĆINU: Juče bez poziva po cepivo došlo preko 330 građana | Novosti.RS\nPrvu dozu „fajzera“ pozvane su da prime 224 osobe, nekoliko njih primilo je drugu dozu istog proizvođača i još 73 građana revakcinisalo se kineskim cepivom.\nKako kaže načelnica Službe opšte medicine dr Ivana Marjanović, ogromno je interesovanje za imunizaciju.\n- Samo juče je pored 400 osoba koje su imale zakazan termin za prvu dozu „sinofarma“, dato još 339 vakcina bez zakazivanja, a obavljeno je i oko 90 revakcinacija – kaže dr Marjanović i dodaje da su zdravstveni timovi pojačani, po dva prepodne i popodne.\nNA VAKCINU I BEZ PRIJAVE: Nastavak imunizacije protiv korone u Valjevu\n06. 04. 2021. u 15:42\nTakođe, još jedna ekipa je na terenu i radi vakcinaciju kineskom vakcinom nepokretnih pacijenata po spisku e-uprave.\nZa sutra je stigao spisak sa 350 imena za prvu dozu i još 111 imena za drugu dozu „sinofarma“, a takođe će i dalje raditi punkt za imunizaciju bez zakazivanja, koja je očigledno naišla na prihvatanje i veliki odziv Paraćinaca.\nvirus korona Paraćin vakcinacija korona virus vakcinacija protiv virusa korona vakcinacija protiv korone dr Ivana Marjanović\nPOSLEDNJEG radnog dana u nedelji, žitelji Prijepolja pohrlili su u Dom zdravlja da prime vakcinu. Samo u prvoj smeni, vakcinisano je 300 građana, dok je u terenskoj ambulanti u Babinama vakcinu primilo još sedamdesetdvoje ljudi.


Protest "gradske mladosti" protiv malih penzija - Penzin\nPočetna Magazin Godine Protest „gradske mladosti“ protiv malih penzija\nOni kažu da su zbog godina koje su proveli u provinciji ostali siromašniji jer danas dobijaju penzije koje su karakteristične za ruralne oblasti, a ne kao i stanovnici „jednog od najskupljih gradova na svetu“.\nNeki su odlazili dobrovoljno, ali mnogi su i poslati nasilno van grada i samim tim i gubili su mogućnost da se školuju.\nNjihova borba traje već neko vreme, ali bez uspeha. Nepravda koja im je naneta kada su imali tek oko 20 godina danas se nastavlja zbog preklapanja raznih propisa koji ne mogu pravedno da im odrede mesto i status.\nNaime, domaćinstvo se u Kini registruje u dokumentaciji prema mestu rođenja, i svi koji nemaju dokumenta ne mogu da dobijaju socijalnu i zdravstvenu pomoć.\nAli mnogi pripadnici „urbane mladosti“ zapravo se vode kao da su rođeni u ruralnim oblastima u koje su poslati, što je potpuno disproporcionalno sa standardima i troškovima života u Šangaju, piše RFA.


Kada želite da pobegnete od problema, stresa i napetog života na sta prvo pomislite? Bolesti, mentalni, psihološki i emocijonalni problemi sve više su zastupljeni i značajnoj meri utiču na naš kvalitet života.\nNaš SPA centar je pravo mesto gde ćete svoje probleme ostaviti po strani i maksimalno se relaksirati. Reč spa se najčešće koristi za sve što ima veze sa zdravljem i samim tim obuhvata zdravu ishranu, fizicku aktivnost, pozitivne misli, osećaj opuštanja, rasterećenja i zadovoljstva...\nFITSPA centar u Novom Sadu je posebno i namenski izgrađen SPA centar u kom Vam nudimo sledeće sadržaje:\nPoznata i kao finska sauna - prilikom boravka u istoj pospešava Vam se cirkulacija krvi što dovodi do znojenja i izbacivanja štetnih materija, toksina, iz vašeg organizma.\nPredstavlja vid saune gde je zastupljena visoka vlažnost vazduha sa temperaturom od 40-50. Pomaže u prevazilaženje stresova svakodnevnog života, opuštanje i sticanje nove snage kao i poboljšanje opšteg fizičkog i mentalnog blagostanja.\nUz sve to naš SPA centar koji se nalazi na Limanu 3 u Novom Sadu nudi vam relax sobu sa toplim klupama, tepidarijumima, sa pogledom na prelepi akvarijum koje samo upotpunjuju ceo kompleks uživanja uz neki sjajni osvežavajuću bezalkoholni koktel iz naše ponude. Kao šlag na torti tu su saloni za MASAŽU i negu tela u kojoj se primenjuju različite vrste masaža uključujući relaks, deep relaks, terapeutsku, anticelulit-madero masažu. Masaža je pravi izbor, nakon boravka u SPA centru, jer su mišići tada mekani i opušteni. Za one koji još uvek ne znaju, odlazak u SPA centar je veoma jednostavan i mogu da ga koriste svi koji imaju želju da se osećaju bolje.\n+ Zakažite besplatan probni trening


BiH prete nove sankcije Energetske zajednice | Novine Toronto\nBiH prete nove sankcije Energetske zajednice\nMinistar spoljne trgovine i ekonomskih odnosa BiH Mirko Šarović izjavio je da toj zemlji ponovo prete sankcije Energetske zajednice zbog neispunjavanja obaveza iz trećeg energetskog paketa, odnosno zbog neusvajanja zakona o regulatoru električne energije i gasa, prenosa i tržišta električne energije.\nŠarović je potvrdio da je, zajedno s premijerkom RS Željkom Cvijanović i premijerom Federacije BiH Fadilom Novalićem, juče dobio "vrlo oštro upozoravajuće pismo od direktora sekretarijata Energetske zajednice Janeza Kopača".\n"Nas troje smo dobili pismo u kojem se upozoravaju posebno Vlade RS i Federacije da zbog neispunjavanja obaveza iz trećeg energetskog paketa, odnosno neusvajanja već dogovorenog zakona o regulatoru električne energije i gasa, prenosa i tržišta električne energije, BiH prete nove sankcije na ministarskoj konferenciji koja bi se trebala održati u decembru u Prištini", rekao je on na konferenciji za novinare.\nŠarović je naveo da BiH ima vrlo malo vremena da usvoji ove zakone, zbog čega je predlog o novim sankcijama već uvršten u dnevni red ministarske konferencije.\nMinistar spoljne trgovine i ekonomskih odnosa BiH ocenio je da je to "svojevrsno upozorenje ključnim akterima u BiH da se uozbilje i da ispune međunarodne obaveze koja je preuzela država".\nŠarović je pojasnio da bi nove sankcije značile zaostajanje BiH u energetskom sektoru, i kada su u pitanju električna enegija i gas.\nOn je najavio da će u Sarajevu biti održan "Poslovni poljoprivredni forum BiH - Turska", čiji su organizatori ministar prehrane, poljoprivrede i stočarstva Turske Ahmet Esref Fakibaba i Ministarstvo spoljne trgovine i ekonomskih odnosa BiH.\n"Namera je da poslovni forum posvetimo samo poljoprivredi i poljoprivrednom sektoru, imajući u vidu da se poslednjih godina snažno i značajno razvija, posebno razmena roba i usluga u poljoprivrednom sektoru, trgovina prehrambenih proizvoda i to je posebno izraženo u izvozu proizvoda iz BiH", rekao je Šarović.\nPrema njegovim rečima, forumu će prisustvovati više od 70 turskih kompanija kao i više od stotinu zvaničnika iz Turske.\nIz BiH je učešće najavilo više od stotinu kompanija.\n"Moja su očekivanja da ćemo ovim forumom pojačati snažan uzlet obima naše spoljnotrgovinske razmene. U fokusu interesovanja biće, svakako, i moguće investicije, a interes turske strane postoji. Zbog toga je tu direktor Zirat banke", dodao je Šarović.


Međunarodna konferencija “Dijasporalni i migrantski identiteti: društveni, kulturološki, politički i religijsko-duhovni aspekti” Sarajevo, 23. i 24. april, 2015.\nEkonomska, politička i prisilna migracija odavno je prisutna u stvarnosti Balkanskih muslimana. U druge krajeve koje su naseljavali nosili su sa sobom iskustvo života na razmeđu između svjetova. Od 60 – tih godina 20. stoljeća godina naovamo ekonomske i političke migracije Bošnjaka oblikuju se u smjeru zapadnih zemalja, prvenstveno evropskih, naročito nakon potpisivanja okvirnih sporazuma za odlazak jugoslovenskih radnika na privremeni rad u Austriju, Njemačku, Švicarsku i zemlje Skandinavije, ali i u smjeru Sjeverne Amerike i Australije. 1990 – tih godina strahote rata u BiH uzrokuju i prisilnu emigraciju bosanskohercegovačkog stanovništva. Tematiziranje ovih pitanja do sada je bilo uglavnom više fokusirano na ekonomsku i političku dimenziju migrantskog iskustva i djelovanja, a manje na socio – kulturnu i religijsku dimenziju života migranata.\nU mjesecu kada Islamska zajednica obilježava Dan Bošnjačke dijaspore (11.4.), na inicijativu i pod pokroviteljstvom Reisu-l-uleme Huseina ef. Kavazovića ova konferencija ima za cilj tematizirati dijasporalne i migrantske identitete te okupiti i umrežiti relevantne naučnike i istraživače koji se bave ovom tematikom.\nNa ovaj način želimo pružiti priliku za razmjenu i raspravu ideja, teorijskih i empirijskih nalaza te metodoloških pristupa koji se fokusiraju na zajednice Bošnjaka, Balkanskih muslimana ali i drugih čije iskustvo i rad mogu biti sa njima uspoređeni.\nPartneri pri realizaciji ove konferencije su Direkcija za Turke u inostranstvu i srodne zajednice pri Uredu premijera Vlade Republike Turske, Fondacija Konrad Adenauer i Internacionalni univerzitet u Sarajevu (IUS).\nU program međunarodne konferencije uključena je zasebna radionica o ”Metodologiji istraživanja migracija” (3h) koju će voditi dr. Selma Porobić, direktorica Centra za studije o izbjeglim i raseljenim osobama (CESI) Fakulteta političkih nauka Univerziteta u Sarajevu.\nTokom održavanja konferencije bit će organiziran i izložbeni salon u kome će učesnici moći prezentirati svoj rad, aktivnosti, istraživanja i slično. I to u formi: letaka, brošura, postera, prezentacija i slično.\nUkoliko želite prisustvovati konferenciji pošaljite email na SETA@IITB.BA. Prijave za metodološku radionicu su okončane i više se nije moguće prijaviti.\nNacrt plana rada konferencije\nPredstavljanje tri glavna uvodna izlaganja\nVodič za konferenciju


Budućnost srpskog sporta – Sport\nКатегорија: Budućnost srpskog sporta\n05/10/2021 Dejan M. Andrić\nPredsednik FK Partizan Milorad Vučelić čestitao je svim članovima 76. rođendan sportskog društva i dodao da su poslednja dešavanja u crno-beloj porodici ohrabrujuća. Sportsko društvo Partizan nastalo je na današnji dan, kada je osnovana i fudbalska sekcija. „Partizan je bez obzira na svoje tradicionalno ime bio najveći srpski klub od svog početka, sa jednom velikom širinom i tolerancijom, koja je…\nBudućnost srpskog sporta, Priča dana, VestiJSD Partizan, Milorad VučelićLeave a comment\nMinistar omladine i sporta Vanja Udovičić učestvovao je na forumu „Školski sport – platforma za zdrav način života“, a kasnije zvanično otvorio „Školarijadu“, koja se po prvi put organizuje i održava u Srbiji. „Srbiji je pripala velika čast i odgovornost da bude prvi domaćin najvećeg sportskog takmičenja za decu školskog uzrasta na svetu, istakao je Udovičić, saopštilo je Ministarstvo omladine…\nBudućnost srpskog sporta, VestiŠkolarijada, Vanja UdovičićLeave a comment\n13/09/2021 Dejan M. Andrić\nOktobar je najvažniji mesec u takmičarskom bodibildingu, a više o tome i ostalim temama vezanim sa ovim sportom u Jutarnjem programu RTS-a govorio je Aleksandar Đorđević, predsednik Saveza za fitnes i bodibilding grada Beograda. „Preko deset takmičenja biće održana u oktobru, a početkom novembra biće održano Svetsko prvenstvo u Španiji, u Santa Susani. Nedavno je, na Balkanskom prvenstvu, 24 takmičara…\nBorilački sportovi, Budućnost srpskog sporta, Ostali sportovi, VestiAleksandar Đorđević, bodibildingLeave a comment\nBilans medalja: Srbija na 33. mestu, koliki pomak je moguć?\n08/08/2021 Dejan M. Andrić\nUoči poslednjeg dana Olimpijskih igara u Tokiju, selekcija Srbije zauzima 33. poziciju na listi osvojenih medalja, ali bi u nedelju mogla lako da popravi plasman. Srbija trenutno ima dva zlata, srebro i četiri bronze, međutim, na zatvaranju takmičenja može da doda po jednu zlatnu (vaterpolisti) i bronzanu medalju (obojkašice). Time bi značajno skočila na završnoj listi i došla u grupu…\nBudućnost srpskog sporta, Olimpijada, Priča dana, VestiolimpijadaLeave a comment\nVaterpolisti Srbije pobedili su u veoma teškom i do samog kraja neizvesnom meču favorizovane Špance sa 10:9 i obezbedili drugo uzastopno finale u vaterpolu na Olimpijskim igrama! Čestitke zlatnim momcima Srbije, ovako se bori za Srbiju! Srbija prekosutra igra u finalu protiv Grčke koja je najprijatnije i najveće iznenađenje na Olimpijskim igrama.\nBudućnost srpskog sporta, Olimpijada, Priča dana, Sportovi na vodi, Vaterpolo, Vestiolimpijada, Vaterpolisti SrbijeLeave a comment\nSrpski sportski savez za obaranje ruke u saradnji sa Opštinom UB i Sportskim savezom UB organizuje 11. Državno prvenstvo Srbije u sportskom obaranju ruke u nedelju 18. Aprila sa početkom u 14h. Takmičenje će se održati u Sportskoj hali UB bez prisustva publike zbog virusa Covid 19 i propisanih epidemioloških mera . Drzavno prvenstvo Srbije u sportskom obaranju ruke sudiće…\nBorilački sportovi, Budućnost srpskog sporta, Priča dana, VestiMegdan, obaranje ruke, ubLeave a comment\nIvan Vukomanović, bivši fudbaler Crvene zvezde, Bordoa, Antverpena i mnogih drugih klubova, a sada trener, upozorava da je srpski fudbal u velikom problemu i da će tonuti još dublje ukoliko hitno ne dođe do radikalnih promena. Za situaciju u kojoj Crvena zvezda i Partizan dočekuju sutrašnji večiti derbi posle 17 uzastopnih pobeda napominje da nije normalna u zdravoj fudbalskoj sredini…\nBudućnost srpskog sporta, Domaći fudbal, Fudbal, Priča dana, VestiIvan VukomanovićLeave a comment\nSvetislav Pešić 13. predstavnik Srbije u košarkaškom muzeju slave u Ženevi u kojem je naša zemlja najzastupljenija posle Amerike (24). – Još osam kandidata, među njima Bodiroga, Danilović, Đorđević, Veger-Demšar… Posle jedanaestog izbora za Kuću slavnih Svetske košarkaške federacije (FIBA), osnovane pre 15 godina, Srbija ima 13 predstavnika u tom muzeju slave u Mjesu kraj Ženeve. Pre nekoliko dana tu…\nBudućnost srpskog sporta, Košarka, VestiBudućnost srpskog sporta, kosarkaLeave a comment\n06/03/2021 08/03/2021 Dejan M. Andrić\nDRŽAVA ODLUČNA DA SREDI STANjE U NAŠEM NAJPOPULARNIJEM SPORTU Ako se bolje uđe u samo srce organizacije, lako se može videti da je oko Slaviše Kokeze bilo dosta ljudi sumnjivog morala, osuđivane ličnosti, skorojevića i potpunih amatera kada je fudbal u pitanju. Našu fudbalsku organizaciju, ne samo njen vrh već i mnogo šire, zahvatili su opasni nemiri. Koliko je sujeta…\nBudućnost srpskog sporta, Domaći fudbal, Fudbal, Priča dana, Vestifss, Slaviśa KokezaLeave a comment\nAtletika: Srpski juniori osvojili osam medalja u Sofiji!\n14/02/2021 14/02/2021 Dejan M. Andrić\nNa Balkanskom juniorskom prvenstvu u atletici koje se održava u Sofiji, srpski juniori osvojili su osam medalja – jednu zlatni, četiri srebrne i tri bronzane. Najsjajniju medalju osvojila je Jovana Gnjatović u troskoku, ostvarivši rezultat od 12.92 metara, drugo mesto u istoj diciplini pripalo je Teodori Boberić 12,72. Srebrnu medalju osvojila je Angelina Topić u skoku uvis – 182 centimetra.…\nAtletika, Budućnost srpskog sporta, Priča dana, VestiatletikaLeave a comment


Meksiko: Nećemo platiti izgradnju zida\nPredsednik Meksika Enrije Penja Nijeto\nMeksički predsednik Enrike Penja Nijeto izjavio je da želi dobre odnose sa novom američkom administracijom, ali je ponovio da Meksiko neće platiti najavljenu izgradnju zida duž američko-meksičke granice.\n“Mi ćemo podsticati otvorene i pune pregovore. Sva pitanja koja definišu naše bilateralne odnose su na stolu, uključujući bezbednost, migraciju i trgovinu. Mi nikada nećemo prihvatiti ništa što bi bilo protiv našeg dostojanstva kao zemlje niti našeg dostojanstva kao Meksikanaca.”\nNovoizabrani predsednik Donald Tramp je obećao da će primorati Meksiko da plati za zid u cilju suzbijanju ilegalne imigracije u SAD. Tramp je takođe zapretio zavođenjem velike tarife na kompanije koje budu selile svoju proizvodnju u Meksiko, a potom budu nastojale da prodaju svoju robu na američkom tržištu.\nNajavio je i da će poništiti i iznova povesti pregovore o trgovinskom sporazumu o slobodnoj trgovini u Severnoj Americi, rekavši pri tom da od njega ima više koristi Meksiko nego SAD.\nPenja Nijeto, rekao je da odbacuje pokušaje da se utiče na strane investitore putem “straha i pretnji”, ali da želi trgovinski sporazum, koji bi koristio obema zemljama.


Vlada razrešila direktora EPS-a - 03.03.2016, Sputnik Srbija\nVlada razrešila direktora EPS-a\nVlada Srbije razrešila je direktora „Elektroprivrede Srbije“ Aleksandra Obradovića sa te dužnosti, saopštila je Kancelarija za saradnju sa medijima. 03.03.2016, Sputnik Srbija\n© Sputnik / OKSANA TOSKICSednica Vlade Srbije\nVlada Srbije razrešila je direktora „Elektroprivrede Srbije“ Aleksandra Obradovića sa te dužnosti, saopštila je Kancelarija za saradnju sa medijima.\nPremijer uputio predsedniku Srbije predlog za raspisivanje izbora\n3 Mart 2016, 16:38\nPremijer Aleksandar Vučić najavio je pre dva dana, gostujući na RTS-u, da će direktor jednog javnog preduzeća, koji se kupovinom dva automobila marke „audi“ nije pridržavao mera štednje koje je proklamovala vlada, biti smenjen.\n„To mi je prelilo čašu i biće smenjeni sutra ili prekosutra. Šta ima da kupuješ ’audije‘ za sebe?… Ako si kupio ’audije‘, nađi posao na drugoj strani“, rekao je tada Vučić.\nVlada Srbije imenovala je početkom oktobra 2014. Aleksandra Obradovića za direktora „Elektroprivrede Srbije“ (EPS).\nObradović je od 6. septembra 2012. bio vršilac dužnosti direktora EPS-a, a od tada mu je mandat produžavan u dva navrata.\nObradović je izabran na javnom konkursu u veoma jakoj konkurenciji među više od 70 kandidata.\nOn je bio regionalni direktor češke energetske kompanije ČEZ za Srbiju, radio u konsultantskoj kući Artur D‘Litl, gde je vodio restrukturiranja mnogih evropskih kompanija, a u francuskom „Lafaržu“ bavio se poslovima strategije i investicija.\nU Pragu je završio studije ekonomije i biznisa na univerzitetu „Anglo-amerikan koledž“, dok je master studije završio na Univerzitetu u Pitsburgu u SAD.


Pastor: Do nekog rešenja za Kosovo i Metohiju u narednih godinu i po - Dunav Televizija Dunav Televizija\nNaslovna Vesti Politika Pastor: Do nekog rešenja za Kosovo i Metohiju u narednih godinu i...\nVreme je veliki gospodar i treba mu dati priliku, rekao je Pastor za Panon RTV-a i ocenio da će se u narednih godinu i po dana doći do nekog rešenja za taj višedecenijski problem.\n„Da li će biti obostranog priznavanja to je trećerazredno pitanje. Ono što je važno je stvarni dogovor i saglasnost jer je prištinska strana do sada pokazala kako ne treba da se radi, pošto se nije držala ni jednog dogovora“, zaključio je predsednik SVM-a.\n„Zato je važno da se na neki način, bilo čijim posredovanjem to reši. Dešavanja u Vašingtonu i Briselu predstavljaju napredak jer su u prvi plan stavljena ekonomska pitanja, dakle, ne samo rešavanje nagomilanih problema, već rešenja za izgradnju budućnosti poput autoputa do mora, obnove železničkog saobraćaja“, rekao je Pastor.\n„U EU postoji pet zemalja koje nisu priznale Kosovo. Šta će sa njima biti? Ukoliko se od nas traži da priznamo Kosovo, a sadašnjih pet članica Unije ga nije priznalo, biće potrebno pronaći rešenje koje će staviti tačku na događaje“, rekao je Pastor.\n„Očekujem da će se do kraja meseca, zaookružiti formiranje i republičke i pokrajinske vlade jer je to međusobno povezano. Mi čekamo nastavak pregovora, spremni smo za to i verujem da će se kao i prethodni, teći i završiti se u saglasnosti“, kaže Pastor.\nPrethodni tekstEXIT lansira novi projekat sa Tvrđave Mogren u Budvi\nSledeći tekstPostavljanje držača za bicikle na više lokacija u Novom Sadu


Besplatan internet za surfovanje u Telenor pametnoj mreži\nO TELENORU NOVOSTI NOVOSTI I SAOPSTENJA BESPLATAN INTERNET ZA SURFOVANJE U TELENOR PAMETNOJ MREŽI\nPostpejd korisnici koji od danas odaberu 4G telefon iz bogate Telenor ponude dobiće dodatni internet saobraćaj pored saobraćaja u okviru svojih paketa. Po 1 dodatan gigabajt biće im dodeljen svakog meseca do kraja godine kako bi iskusili sve prednosti Telenor pametne mreže, uključujući i 4G mrežu koja omogućava do šest puta brži internet, brže preuzimanje, pretragu i striming.\nTelenor nastavlja sa širenjem 4G signala, pre svega u gradskim, a potom i u ruralnim sredinama. Trenutno, 4G mreža može da se koristi u Beogradu (u većem delu centra grada, oko Slavije, Skadarlije, Pravnog fakulteta, Kalemegdana, Studentskog parka, Terazija, delovima Knez Mihailove, Kneza Miloša, Dorćola, Vračara, na većem delu Novog Beograda, u delovima Zemuna, na aerodromu, oko sajma, u delovima naselja Kaluđerica, itd.). Takođe, 4G mreža dostupna je i u centru Subotice, Niša i Novog Sada i na turističkim lokacijama Kopaonika i Zlatibora. Ulaganjem u mrežu i njenim daljim osnaživanjem Telenor omogućava pristup internetu za sve, u bilo kom trenutku, bez obzira na to gde se korisnik nalazi.\nSvi koji žele da osete prednosti 4G mreže treba samo da zamene svoju SIM karticu za besplatnu 4G kompatibilnu SIM karticu (uSIM kartice) u najbližoj prodavnici Telenora u celoj Srbiji. Za sve korisnike koji nemaju 4G telefon, a žele da osete prednosti koje nudi 4G mreža, Telenor je u svoju ponudu uvrstio veliki izbor najnovijih uređaja poslednje generacije – Samsung Galaxy Core Prime, Huawei Y550, Huawei G620s, LG Spirit 4G, Samsung Galaxy S6 i Samsung Galaxy S6 Edge, HTC M9, i mnoge druge.


Stefanović sa turskim ministrom odbrane o saradnji – Vesti iz srbije i sveta\nHome > Vesti > Stefanović sa turskim ministrom odbrane o saradnji\nStefanović sa turskim ministrom odbrane o saradnji\nDvojica ministara su se tokom razgovora saglasili da izuzetno dobri odnosi dvojice predsednika Aleksandra Vučića i Redžepa Tajipa Erdogana predstavljaju veliki potencijal i osnov za dalji razvoj saradnje dva ministarstva, navodi se u saopštenju Ministarstva odbrane.\nStefanović je, podsećajući da je Turska jedan od najvažnijih spoljnotrgovinskih partnera naše zemlje i da kontinuirano raste priliv direktnih turskih investicija u Srbiju, izrazio opredeljenje naše zemlje za ostvarivanje intenzivnije vojne saradnje, posebno u vojnoekonomskom i vojno-vojnom segmentu.\nMinistar Stefanović je istakao da je učešće u zajedničkim vojnim vežbama odlična prilika za razmenu iskustava i znanja dve vojske i kao primer naveo predstojeću zajedničku padobransku obuku specijalnih jedinica u Turskoj, ali i izrazio očekivanje da će pripadnici Turskih oružanih snaga uzeti aktivnije učešće u vežbama koje organizuje Vojska Srbije, dodaje se u saopštenju.\nMinistar Akar se zahvalio Stefanoviću na poseti Turskoj, ističući da upravo ovakvi razgovori doprinose iznalaženju modaliteta saradnje koji su od interesa za oba naroda.\nOcenio i da su odnosi naših zemalja važni kako za stabilnost celog regiona, tako i za njegov ekonomski i sveukupni razvoj.\nNovember 20, 2021 026\nLAJČAK DANAS U BEOGRADU Razgovaraće sa predsednikom Vučićem\nNovember 8, 2021 030


Predstavljeni novi alati za inovacije | MINA\nNaslovnica MINA Business Predstavljeni novi alati za inovacije\nNikšić, (MINA – BUSINESS) – Tri D (3D) štampa je sve popularnija na tržištu, a djelovi urađeni na tim štampačima koriste se u automobilskoj i avio industriji, gdje polako postaju ogroman izvor ne samo inovacija, već i uštede, saopšteno je iz nikšićkog Tehnopolisa.\nAlati za inovacije 3D štampe predstavljeni su u okviru završnice prvog ovogodišnjeg 2CODE on Meetup-a u Inovaciono-preduzetničkom centru (IPC) Tehnopolis, koji u svojoj Laboratoriji za industrijski dizajn (TECH Lab) posjeduje uređaje najnovije generacije.\nOsnivač 3D Republike iz Beograda i serijski preduzetnik u oblasti softverskog inženjerstva, Svetozar Kolesar, predstavio je napopularnije tehnike te štampe, čiji se potencijali, kako je navedeno iz Tehnopolisa, sve više koriste i u medicini, modnoj industriji i obrazovanju.\n“Kako bi unaprijedili podršku razvoju mikro, malih i srednjih preduzeća, inovatora i startapova, u avgustu prošle godine otvoren je TECH Lab, koji je kreiran da bude generator razvoja novih proizvoda i omogući usavršavanje već postojećih”, podsjetili su iz Tehnopolisa.\nLaboratorija je otvorena da bude i podrška metalnoj industriji, kao i veza između naučne zajednice i industrijskog sektora, sa akcentom na mala i srednja preduzeća i startapove.\n“TECH Lab je zamišljen i kao stanica za usavršavanje visokoškolaca i mjesto gdje će svršeni studenti ili srednjoškolci, pohađanjem edukacionih treninga i praktičnim radom sa različitim tehnologijama, sticati znanja i vještine koje će im dati više šansi, iskustva i samopouzdanja što će ih činiti konkurentnijim na tržištu rada Crne Gore”, predočeno je iz Tehnopolisa.\nKako je ostaknuto, TECH Lab Tehnopolis zainteresovanima može pružiti usluge iz domena 3D tehnologije, a koje obuhvataju modelovanje, skeniranje i printing, a uskoro će u ponudu svojih usluga uvrstiti i 3D metal štampu, usluge CNC glodalice i struga, koje će otvoriti mogućnost izrade predmeta od metala, drveta, plastike i drugih kompozitnih materijala.\n“Svjesni značaja koji savremene tehnologije imaju u kreiranju inovacionog ekosistema, uskoro otvaramo još jednu laboratoriju – FabLab, koja će predstavljati dodatni segment rada TECH lab-a, a koja će pružiti punu nekomercijalnu podršku firmama, studentima i mladim ljudima sa inovativnim biznis idejama u cilju njihovih razvoja”, najavljeno je iz Tehnopolisa.\nPlanirano je da laboratorija bude otvorena u sklopu projekta 2CODE, u okviru koga je bio organizovan i 2CODE on Meet up.\nProjekat je kofinansiran kroz ERDF i IPA II sredstva Evropske unije (EU), u okviru Interreg IPA programa prekogranične saradnje Hrvatska-Bosna i Hercegovina-Crna Gora, za finansijski period od 2014 do 2020. Godine.\nZavršnicu prvog ovogodišnjeg 2CODE on Meet up-a u Tehnopolisu i predstavljanje novih alata za inovacije, kako je saopšteno, pratili su brojni privrednici, preduzetnici, studenti i startaperi.


Održana četvrta sednica Radne grupe za poglavlje 15 – Energetika - EU Konvent\nHome Uncategorized Održana četvrta sednica Radne grupe za poglavlje 15 – Energetika\nSednica je bila posvećena sistemu daljinskog grejanja u Srbiji i njegovoj efikasnosti, kao i nacionalnim i lokalnim politikama koje se na njega odnose. Na primeru Niša, sagledani su kapaciteti za saradnju i produktivni dijalog između predstavnika lokalne uprave, javnih preduzeća i građana – krajnjih korisnika usluge daljinskog grejanja.\nBojan Gajić iz gradske uprave grada Niša predstavio je učinke ove lokalne samouprave u pogledu adaptacije i unapređenja sistema daljinskog grejanja, kao i planirane strategije daljeg razvoja ovog sektora. Prema njegovim rečima, do sada je u sistem daljinskog grejanja uloženo 3,5 miliona evra kroz KfW program adaptacije, dok se u okviru naredne faze programa planiraju ulaganja u vrednosti između 4 i 4,5 miliona evra.\nNiš intenzivno radi i na uvođenju korišćenja obnovljivih izvora energije, nastavlja Gajić, navodeći primere postojeće i planirane bušotine koje koriste geotermalnu energiju, kao i procesa izgradnje toplane sa pogonom na biomasu kapaciteta 150 MW u okviru javno-privatnog partnerstva. Gajić je istakao da se buduća vizija grada Niša sastoji u stvaranju niskoenergetskog grada koji neguje visok kvalitet života za sve svoje građane. On se osvrnuo i na sporazum koji je postignut sa predstavnicima korisnika usluge daljinskog grejanja koji su izrazili svoje nezadovoljstvo poskupljenjem koje je usledilo nakon liberalizacije cena gasa.\nSaša Kostić je, ispred Udruženja predsednika skupština stanara i vlasnika privatnih zgrada, bliže govorio o nezadovoljstvu građana i postignutom dogovoru sa Gradom i upravom za energeriku koji su, prema njegovim rečima, izašli u susret korisnicima. Kostić smatra da su građani izdejstvovali važne promene koje reflektuju osnovne slobode i mogućnost izbora poput mogućnosti korisnika da se priključe na ili isključe sa mreže sistema daljinskog grejanja. On je istakao da njegovo udruženje prati pregovore o pristupanju Srbije u EU kao priliku za unapređenje standarda i pravila u oblastima koje su ima od interesa. Kostić je posebno naglasio potrebu iniciranja korišćenja fondova Unije za energetsku efikasnost.


KASNI REGISTAR ZAPOSLENIH KOJI PLATU PRIMAJU IZ BUDŽETA RS\nRepublika Srpska pripremila je dobar dio terena za formiranje dugoočekivanog registra zaposlenih koji platu primaju iz budžeta, ali je još neizvjesno kada će taj projekat zaživjeti jer još traju pregovori sa Svjetskom bankom o tehničkim detaljima.\n- Ministarstvo uprave i lokalne samouprave RS stvorilo je zakonske pretpostavke za izradu registra zaposlenih. U toku su usaglašavanja pitanja u vezi sa tehničkim pripremama za pristupanje izradi softverskih rješenja sa Svjetskom bankom koja prati projekat izrade registra zaposlenih - ukazali su u Ministarstvu uprave i lokalne samouprave koje je jedan od nosilaca posla.\n- Još smo u pregovorima o detaljima sa Svjetskom bankom koja će obezbijediti i određena sredstva za kupovinu prateće opreme. Njihovi predstavnici ne traže toliko opsežne podatke o zaposlenima nego da budu uneseni osnovni podaci i da se vidi gdje ide novac iz budžeta - rekao je Radeta.\nRegistar zaposlenih budžetskih korisnika dio je najnovijeg dokumenta okvirnog budžeta Srpske od 2019. do 2021. godine. U tom vladinom dokumentu je navedeno da je 2017. godine usvojen Zakon o registru zaposlenih kod korisnika budžetskih sredstava Republike Srpskr ("Sl. glasnik RS", br. 114/2017), a da će u narednom periodu biti uspostavljen registar koji će sadržavati podatke o svim zaposlenima u organima i organizacijama koje su korisnici novca iz budžeta. Na taj način će se bolje kontrolisati kretanje broja zaposlenih i iznos potreban za plate.\nU završnoj fazi je uspostavljanje i ažuriranje registra zaposlenih u organima jedinica lokalne samouprave i jedinstvene baze podataka koju će voditi Ministarstvo uprave i lokalne samouprave - navedeno je u dokumentu koji je objavila Vlada RS.\nZakonom o lokalnoj samoupravi ("Sl. glasnik RS", br. 97/2016) uveden je kriterijum za utvrđivanje maksimalnog broja zaposlenih u gradskoj i opštinskoj upravi. Kriterijum je broj stanovnika na datom području.\n- Ministarstvo će tokom 2018. godine pratiti sprovođenje ove zakonske obaveze od strane jedinica lokalne samouprave i preduzimaće aktivnosti radi usklađivanja broja zaposlenih - naveli su u Ministarstvu uprave i lokalne samouprave RS.\nIZVOR: Izvor: Vebsajt Glas Srpske, Vedrana Kulaga, 07.07.2018.


SUTRA U BANjA LUCI SKUPŠTINA SAVEZA :: Semberija INFO ::\nKako je najavljeno, sutra, 16. aprila, je planirano da se održi Sjednica Skupštine Saveza opština i gradova Republike Srpske. Sjednica će početi u 11 sati u Banja Luci, u skupštinskoj sali Narodne skupštine Republike Srpske.\nPrije početka Skupštine Saveza, predsjednik Narodne skupštine Republike Srpske, Nedeljko Čubrilović, predsjednik Vlade Republike Srpske, Radovan Višković i ministar uprave i lokalne samouprave, Senka Jujić, razgovaraće sa delegacijom Saveza opština i gradova Republike Srpske, u 10 sati i 30 minuta u ovalnom kabinetu NSRS.\nS tim u vezi, u 11 časova i 15 minuta, u holu Narodne skupštine Republike Srpske, biće održana konferencija za medije, na kojoj će se obratiti: predsjednik Narodne skupštine Republike Srpske, Nedeljko Čubrilović, predsjednik Vlade Republike Srpske, Radovan Višković i Jovan Katić, predsjednik Saveza'', najavili su iz Saveza opština i gradova RS.\nU okviru dnevnog reda Skupštine razmatraće se i prijedlozi jedinica lokalne samouprave na zakone iz oblasti lokalne samouprave: Zakon o lokalnoj samoupravi, Zakon o službenicima i namještenicima u organima jedinica lokalne samouprave, Zakon o statusu funkcionera u organima jedinica lokalne samouprave. Takođe, očekuje se da Skupština zauzme i stav u vezi kriterijuma za određivanje broja zaposlenih u gradskim, odnosno opštinskim upravama.\nNa Skupštini će se razmatrati Izvještaj o radu Saveza za 2020. godinu, Izvještaj o materijalno-finansijskom poslovanju, takođe, za 2020. odinu, a biće izabrani i novi organi Saveza za naredni četvorogodišnji period'', precizirao je Aco Pantić, generalni sekretar Saveza opština i gradova RS.


Marina Mićanović na njujorškoj nedelji mode, ali i na Brodveju - Harper‘s Bazaar\nMarina Mićanović na njujorškoj nedelji mode, ali i na Brodveju\nModna dizajnerka Marina Mićanović uveliko pakuje kofere za putovanje u Njujork gde će 13. septembra imati svoju reviju na čuvenoj njujorškoj nedelji mode. Pored toga, dobila je i neverovatno atraktivnu ponudu da bude kostimograf predstave na Brodveju!\nOvo je veliki uspeh za srpsku modu uopšte i nešto na šta treba da budemo ponosni. Odlično je što postoje modni dizajneri koji uprkos nepovoljnoj klimi za autorsku modu kod nas, svojim talentom i sposobnošću pronalaze način da dopru do centra modnih dešavanja – Njujorka.\nPonuda za Brodvej mi je još u domenu neverice. Presrećna sam zbog toga! Ne mogu da vam otkrivam sve detalje jer su pregovori još u toku i nadam se da će biti finalizovani odmah posle moje revije. Reč je o predstavi inspirisanoj tangom, što je fantastično jer tango igram godinama. Dizajniranje i tango su moje dve velike strasti, a sada ću ih i povezati kroz ovaj projekat. Revija u Njujorku i ova ponuda sa Brodveja, to su velike stvari, predivne stvari, ono za šta sam se borila i za šta sam radila... Jasno je da ovo je ovo prelomni trenutak u mojoj karijeri, ali i u životu – objašnjava modna dizajnerka.\nInače, Marini je ovo drugi put da svoj rad predstavlja u Njujorku. Naime, u februaru ove godine učestvovala na nedelji mode u okviru grupne revije sa još dvojicom kolega iz Srbije, a sada se predstavlja potpuno samostalno u okviru AMCONYC platforme i to u udarnom večernjem terminu od 20 h.\nMarinin autentični modni pečat koji ostavlja na svojim kreacijama još od prve kolekcije, prisutan je i sada. Modele odlikuju avangardni krojevi sa mnogo ručnog rada. Isprepletanim trakama, kolekcija dobija na punoći i inovaciji. Lepršavi materijali u intenzivnim bojama u kombinaciji sa kožnim detaljima prilagođeni su novom vremenu.\nOva kolekcija je moj vid komunikacije sa ženama koje su otvorene da nose nešto drugačije i unikatno. To su dame koje vole da eksperimentišu, modno su osvešćene i prvenstveno svesne sebe – zaključuje Marina. Inspiracija kolekcije postavljena je u 70-te godine što je oslikano kroz slobodu pokreta i simboliku boja.\nHarry Styles X Gucci: Nova HA HA HA kolekcija\nLiniju odeće napravila su dva dugogodišnja prijatelja - britanski pevač i kreativni direktor italijanske modne kuće, Alessandro Michele.\nNataša Vojnović u kampanji brenda Mugler\nTeodora Đurić: Slava poseduje moć koja bi trebalo da se iskoristi u dobre svrhe\nKada Bolivud nadmaši Holivud: Najbolje obučena zvezda Kana je...


Minimalna količina za predaju elektroničkog otpada je 5 kg, građanin je dužan da za sitne aparate obezbijedi adektvanu kesu ili paket kako ne bi došlo do rasipanja prilikom transporta, a za velike aparate obezbijeđen je i utovar od ZEOS-a\nProjektna ideja “Sakupljanje od vrata do vrata” ima za cilj da omogući građanima novu besplatnu uslugu za zbrinjavanje električnog i elektronskog (elektro) otpada sa adrese, kako bi se što veće količine preusmjerile u reciklažni sektor putem ovlaštenog operatera ZEOS eko-sistem d.o.o.\nGrađani imaju priliku da predaju na zbrinjavanje sve što je radilo na struju ili baterije u toku trajanja projekta, usluga obuhvata predaju veš mašina, šporeta, mašina za sušenje, pranje, malih kućanskih aparata, frižidera, klima, IT opreme, električnih igračaka, opreme za osvjetljenje, plinskih sijalica, alata i različitih električnih instrumenata i sl. Važno je napomenuti da ukoliko se predaju plinske sijalice, one trebaju biti u kutiji.\nMinimalna količina za predaju elektroničkog otpada je 5 kg, građanin je dužan da za sitne aparate obezbijedi adektvanu kesu ili paket kako ne bi došlo do rasipanja prilikom transporta, a za velike aparate obezbijeđen je i utovar od ZEOS-a.\nPreuzimanje se obavlja u dva smjera – za količine veće od 30 kilograma u gradovima Sarajevo, Tuzla, Mostar, Zenica (ponedjeljak – subota 08.00 -16.00), te za količine manje od 30 kilograma cjelokupna FBiH (ponedjeljak – petak 08.00 -16.00).\nVrijeme realizacije je od sedam do 15 radnih dana, u zavisnosti od organizacije preuzimanja.\nUsluga je besplatna i moguća na području Federacije BiH, cjelokupne troškove snosi ZEOS eko-sistem d.o.o., ovlašteni operater za zbrinjavanje otpadne električne i elektronske opreme u FBiH.\nSvjesni da postoje građani koji nisu u mogućnosti popuniti elektronski nalog, zbog toga će im njihov tim biti na raspolaganju putem telefona +387 33 628 606 za evidentiranje narudžbe preuzimanja.\nCilj ovog projekta je preusmjeravanje električnog i elektronskog otpada, koji se smatra opasnim otpadom, u legalne ovlaštene tokove zbrinjavanja i reciklaže, kako bi što manje otpada bilo na deponijama zagađujući okolinu u kojoj živimo. Projektna ideja je nastala na osnovu istraživanja mišljenja građana, koji su izrazili volju i želju da učestvuju u zaštiti okoliša kroz odgovorno i pravilno odlaganje e-otpada, saopćeno je iz ZEOS eko-sistema.


Štada je u modernizaciju Hemofarma uložila 370 miliona EUR\n23/11/2021 | 12:21\nU prethodnih 15 godina Štada grupa je u modernizaciju pogona, opremu i nova postrojenja vršačke fabrike lekova Hemofarm uložila 370 miliona evra.\nInvesticije nisu zaustavljene ni tokom aktuelne pandemije korona virusa, te će samo ove godine one biti veće od 30 miliona evra, izjavio je za Blic generalni direktor Hemofarma Ronald Zeliger.\n“Hemofarm je moderna organizacija sa visokim standardima koji se mogu uporediti sa bilo kojom razvijenom kompanijom u Nemačkoj i svetu. Mi smo dokaz da se u Srbiji može uspešno raditi, naravno pod uslovima koji važe u svakom biznisu i bilo gde: morate kontinuirano ulagati u svoje ljude i poslovne procese i biti verni stalnim inovacijama u proizvodnji”, kazao je Zeliger u intervjuu za Blic.\nOn je naveo kako se ovde ne ceni dovoljno domaće znanje i rad i da su ljudi navikli da kvalitet stiže spolja, iz Zapadne Evrope, a značaj Hemofarma, kako je istakao, ogleda se u tome što on proizvodi upravo za ta najzahtevnija tržišta i da je lek isti za sva tržišta.\n“Hemofarm bi uskoro po količini lekova koji nastaju u njegovim pogonima mogao da udje u najvišu ligu proizvodjača na svetu. Mi ovde govorimo o kompaniji koja je potekla u malom Vršcu, a biće svrstana u društvo najvećih svetskih proizvodjača”, kazao je Zeliger.\nIstakao je i značaj korišćenja naprednih tehnologija i digitalizacije u proizvodnji u Hemofarmu.\n“Mi smo prva farmaceutska kompanija na ovim prostorima koja je u svom radu koristila Majkrosoftove HoloLens (virtuelne) naočare”, naveo je on kao primer i dodao da u vršačkoj fabrici postoji odeljenje za istraživanje i razvoj u kojem radi 60 naučnika i drugih stručnjaka.\nZeliger je naglasio i da je ovo odeljenje u medjuvremenu preraslo u glavni centar za razvoj i regulatorne aktivnosti za celu Štadu, a u njemu je razvijeno više od 150 proizvoda za EU i druga tržišta.\n“Nismo tu stali, već sami razvijamo nove lekove i preparate. Baš nedavno smo lansirali antitrombocitni lek iz sopstvenog razvoja, a imamo i novi proizvod za ublažavanja bolova nastalih usled prehlade i gripa. Ništa od ovog ne bi bilo moguće da nismo ulagali u ekspertizu, verovali u nove tehnologije i trudili se da danas budemo bolji nego juče”, kazao je on.\nGeneralni direktor Hemofarma je kazao i da je kompanija prošle i ove godine zaposlila skoro 600 ljudi u Srbiji.\n“Medjutim, ne bi bila istina kada bih rekao da je situacija sa zapošljavanjem, posebno visokoškolskog kadra, jednostavna, jer ih nema dovoljno na tržištu rada. Iz tog razloga, i mi kao kompanija i ja kao neko ko skoro punu deceniju učestvuje u vodjenju Nemačko-srpske privredne komore, podržavamo reformu obrazovanja, a posebno uvodjenje dualnog obrazovanja”, naveo je Zeliger.\nPredlog budžeta pod lupom Fiskalnog saveta – koje su glavne zamerke?\nŠta proizvodi fabrika EDePro u Leštanima u kojoj se desila jaka eksplozija?\n04/10/2021 | 14:17\nNovi konkurs za stipendije Hemofarm fondacije „Možeš i ti“


Zakazana nova posebna sjednica NSRS, biće održana danas\nna zahtjev vlade rs\nKolegijum je odborio premijeru Radovanu Viškoviću duže vrijeme izlaganja u trajanju od 30 minuta\nKolegijum Narodne skupštine RS prihvatio je zahtjev Vlade za hitno zakazivanje 26. posebne sjednice Narodne skupštine, na čijem predloženom dnevnom redu su, između ostalog, Prijedlog budžeta RS za 2022. godinu, Prijedlog programa ekonomskih reformi i set zakona o platama.\nKolegijum je odlučio da 26. posebna sjednica počne danas u 15.00 sati.\nKolegijum je odborio premijeru Radovanu Viškoviću duže vrijeme izlaganja u trajanju od 30 minuta o Prijedlogu Programa ekonomskih reformi RS za period 2022 – 2024. godina i ministru finansija Zori Vidović po tački 2. – Prijedlog budžeta RS za 2022. godinu.\nTakođe je prihvaćen prijedlog Vlade da se o Prijedlogu budžeta RS za 2022. godinu i Prijedlogu zakona o izvršenju budžeta za 2022. godinu glasa odmah po završetku rasprave po ovim tačkama dnevnog reda, kao i da se spoji rasprava po tačkama od 7. do 15. dnevnog reda koje se tiču seta zakona o platama.\nObraćanje u trajanju od deset minuta odobreno je predsjedniku Privredne komore RS Peri Ćoriću, predsjedniku Udruženja poslodavaca RS Saši Triviću i predsjednici Sindikata RS Ranki Mišić, saopšteno je iz NSRS.\nKolegijum je odobrio prisustvo sjednici predstavnika Kancelarije EU u Banjaluci, Kancelarije Ambasade SAD u Banjaluci, te odbio zahtjev za prisustvo predstavniku Kancelarije visokog predstavnika u Banjaluci (s tri glasa “za” i pet “suzdržanih”).\nDugoročnim i kratkoročnim zaduživanjem, te davanjem garancija, Vlada RS planira u idućoj godini taj entitet zaduži za još 1,5 milijardi maraka, objavila je BNTV.\nVlada RS planira da tokom iduće godine dugoročno zaduži RS za 611 miliona maraka i Prijedlog odluke o tome upućen je poslanicima Narodne skupštine RS za razmatranje na sjednici koja počinje danas.\nPrema podacima od 30. septembra 2021. godine, ukupan dug RS koji podliježe zakonskom ograničenju iznosi šest milijardi i 93 miliona KM, odnosno 52,5 odsto BDP-a. Javni dug koji podliježe zakonskom ograničenju iznosi pet milijardi i 14 miliona KM ili 43,2 odsto BDP-a.\nPosebna sjednica NSRS-a 1. februara


23. oktobar 2020. Čestitka predsednika Srpskog nacionalnog saveta i srpskih organizacija u Crnoj Gori povodom izbora Ivice Dačića za predsednika Narodne skupštine\nPredsednik Narodne skupštine Republike Srbije Ivica Dačić primio je čestitku Srpskog nacionalnog saveta i srpskih organizacija u Crnoj Gori povodom izbora na mesto predsednika Narodne skupštine.\nnajiskrenije Vam čestitamo izbor za predsednika Narodne skupštine Republike Srbije. Raduje nas što ste sa Vašom partijom ostali deo velike patriotske koalicije, koja na najbolji mogući način čuva integritet i teritorijalnu celovitost Republike Srbije.\nVerujemo da će se Vaše ogromno iskustvo, stečeno kroz najodgovornije državne funkcije, potvrditi i na mestu predsednika najvećeg zakonodavnog organa Republike Srbije.\nŽelimo Vam dobro zdravlje i svako dobro Gospoda!\nU ime Srpskog nacionalnog saveta i srpskih organizacija u Crnoj Gori, srdačno i iskreno\npredsednik dr Momčilo Vuksanović.


Hodžaj: Priština za nastavak dijalog, ali sa jasnim ciljevima - European Western Balkans\nPRIŠTINA – Kosovski ministar spoljnih poslova Enver Hodžaj izjavio je da je Priština posvećena nastavku dijaloga sa Beogradom, ali sa jasno merljivim ciljevima, navodeći “uzajamno priznavanje kao dve nezavisne i suverene države”, preneo je RTS.\n“Bez uzajamnog priznavanja dijalog nema smisla”, rekao je Hodžaj, navodi javni servis pozivajući se na prištinski list Zeri.\nList citira i poznavaoce međunarodnih odnosa i evropskih integracija u Prištini, koji smatraju da Priština mora da promeni ljude koji je predstavljaju u dijalogu i svoj pristup dijalogu sa Beogradom.\nKako navodi Zeri, oni smatraju da “insistiranje na direktnom priznavanju tokom dijaloga treba da bude bezuslovno”.\nAnalitičari, kako navodi Zeri, smatraju da Priština nije do sada iskoristila sve mogućnosti dijaloga, tako da je neophodna “duboka promena formata dijaloga”.\nRestruktuiranje dijaloga podržao je i kosovski premijer Isa Mustafa, koji je na cetvrtu godišnjicu Briselskog sporazuma rekao da ne bi bilo razumno da dijalog bude nastavljen na dosadašnji nacin.\nMinistarka za dijalog u kosovskoj vladi Edita Tahiri, rekla je da ne zna kada ce dijalog biti nastavljen, navodeci rezoluciju kosovske skupštine o prekidu dijaloga dok je Ramuš Haradinaj u rukama francuskih pravosudnih vlasti, koje razmatraju zahtev Srbije o njegovom izrucenju.\nDijalog Beograda i PrištineEdita TahiriEnver HodžajKosovoSrbija\nNarodna skupština razrešila Mariniku Tepić\nEWB 20. 09. 2017. 17. 09. 2017.


RADNIČKI ODRŽAO PROZIVKU- 26 IGRAČA NA PRVOM TRENINGU | ZR KLIK\nSport- Danas je na stadionu kraj Skrobare u 18 časova održana prva prozivka igrača FK “Radnički Zrenjanin” čime su počele pripreme za predstojeće prvenstvo Srpske lige grupa “Vojvodina”. Prvenstvo počinje 17.avgusta, na prozivci je bilo 26 igrača, a trener Predrag Kandić održao je prvi trening na pomoćnom stadionu.\nOd novopridošlih igrača na prozivci su se pojavili: povratnik u redove Radničkog golman Nemanja Radović, Bićanin koji je došao iz FK „Omladinac“iz Novih Banovaca, Lazić ( FK Bečej 1918), Krmar ( FK Hajduk Kula), Beljanski (FK Crvena Zvezda Novi Sad), Ćirić ( ŽAK Kikinda), Vinović ( FK Jedinstvo N. Bečej), Đilas ( OFK Novi Sad) i Zeljković (ČSK).\n“ Novim igračima bih poželeo dobrodošlicu i da svi uspešno odradite pripreme, da budete zdravi i da zajedno ostvarimo uspeh u predstojećoj sezoni. Ambicije kluba su porasle, kroz ove pripreme formiraćemo što bolji tim, da budemo ekipa koja će se umešati u borbu za vrh. Za ove tri godine cilj je bio da se klub postavi na zdrave temelje, da imamo okusnicu tima koja je zadovoljna i u tome smo uspeli. Sledeća stvar je iskorak ka gornjem delu tabele, koliko ćemo u tome uspeti najviše zavisi od vas, a ja ću se kao direktor maksimalno potruditi i obezbediti sve uslove da se domognemo zacrtanog- istakao je Darko Tošić sportski direktor FK „Radnički Zrenjanin“.\n„Mesec i po dana ćemo vojnički raditi, novim igračima svi moramo da pomognemo, da se što pre adaptiraju u klubu. Meni je izuzetno drago što vas vidim u ovolikom broju, siguran sam da će biti jedna zdrava i dobra konkurencija. Pokušaćemo da napadnemo ligu, pored kvaliteta potrebna je posvećenost, karakter i istrajnost, nećemo biti jedini koji će se boriti za vrh , ali ja verujm u ovu svalčionicu i mislim da ćemo imati snage i pamet da napravimo iskorak- rekao je Predrag Kandić trener FK „Radnički Zrenjanin“.\nŠto se pripremnih utakmica tiče FK Radnički je prvu proveru zakazao protiv Kabela u sredu 17. jula, 20. jula protiv Bečeja u gostima, 24. jula protiv Omladinca iz Novih Banovaca kod kuće, 31. jula Kozara u gostima, 3. avgusta takođe u gostima protiv Vršca, a „generalka“ će se odigrati kod kuće 10. avgusta protiv ekipe Bečkereka iz Temišvara koji igra u trećoj ligi Rumunije.


Nikolić: Vreme za nacionalni konsenzus u vezi sa Prištinom - Sputnjik Srbija\n12:36 08 Decembar 2019\n14:59 12.10.2015 (osveženo 15:00 12.10.2015) Preuzmite kraći link\nPredsednik Srbije Tomislav Nikolić izjavio je da misli da vreme za nacionalni konsenzus po pitanju Prištine s obzirom na sve veće raspoloženje u EU po pitanju uključivanja tamošnje administracije u mnoge međunarodne organizacije.\n„Mislim da je vreme za nacionalni konsenzus kako dalje sa Prištinom, tim pre što izgleda da Zapad više nije raspoložen da naziv Priština cirkuliše u zvaničnim dokumentima“, rekao je Nikolić novinarima u Beogradu.\nPredsednik je poručio da je država mnogo radila da Kosovo ne postane članica Uneska, da je on do sada mnogima poslao pisma i video zapise o događajima iz marta 2004. godine, a koji svedoče kako su Albanci „čuvali“ našu baštinu.\nNajavio je da će on u petak ponovo razgovarati sa predsednicima država i ambasadorima i ukazati im zašto do toga ne bi trebalo da dođe.\n„Postoje događaji na koje ne možete da utičete. Ja samo zapažam da se vodi prljava igra prema Srbiji i da uz pregovore u Briselu, koji bi trebalo potpuno da definišu naše odnose, veliki deo zapadne civilizacije i EU organizuju direktno uključivanje prištinske administracije u mnoge međunarodne organizacije bez konsultacija sa Srbijom, direktnim preglasavanjem u tim organizacijama, što je nepristojno“, poručio je predsednik Srbije.\nOn smatra da nas to dovodi u razmišljanje „čemu služe pregovori u Briselu“.\n„Ako oni mogu sve mimo pregovora u Briselu da dobiju, da li mi to samo služimo u Briselu da bi nam ispostavljali nove zahteve kojima nas polako udaljavaju od EU“, upitao je Nikolić.\nUpitan za mišljenje o Poglavlju 35, Nikolić je novinare uputio na Vladu Srbije, koja vodi spoljnu i unutrašnju politiku.\n„Ja sam tu samo da dam savet i sugestiju“, rekao je Nikolić.\nPredsednik Srbije je izjavio da ne može da utiče na to hoće li biti vanrednih parlamentarnih izbora ili neće, ali da je njegovo mišljenje da je Vlada Srbije stabilna.\nNikolić je rekao da oni koji učestvuju u parlamentarnim izborima sigurno bolje sagledavaju situaciju i, kako je rekao, sigurno je da će umeti da donesu pravu odluku.\n„Naravno da ne mogu da utičem hoće li biti izbora ili neće, Aleksandar (Vučić, premijer Srbije) i ja imamo svakodnevnu komunikaciju, a kao predsednik države dužan sam da dam svoj lični stav“, rekao je Nikolić novinarima u SANU, gde je svečano otvorena međunarodna naučna konferencija povodom 150 godina od rođenja Jovana Cvijića.\nEU, Tomislav Nikolić, Brisel, Priština, Kosovo i Metohija


Francuski predsednik Emanuel Makron i nemačka kancelarka Angela Merkel na samitu u Berlinu\nProfesor Univerziteta Džons Hopkins u Vašingtonu Danijel Server ocenio je za Glas Amerike da posle samita u Berlinu ideja o razgraničenju između Srbije i Kosova "polako zamire" i smatra da zato i Amerika mora da preispita svoju podršku toj ideji.\n„Čini mi se da se predsednik Francuske Makron približio nemačkoj kanelarki Merkel u protivljenju bilo kakvom korigovanju granica. I to mi deluje kao ispravan stav, nadam se i da će otvoriti put ozbiljnijoj diskusiji o ovom pitanju“, kazao je Server.\nNa konstataciju da je takva pozicija Francuske i Nemačke suprotstavljena stavu SAD, čiji su zvaničnici poručili da bi podržali svaki dogovor dve strane, Server kaže da bi Amerika trebalo da se zapita o svojoj poziciji.\n„Pozicija SAD je bila malo dvosmislena i pasivna zbog poruke da su spremni da saslušaju sve predloge. To je neiskreno, jer su SAD zapravo podržavale razmenu teritorija, ali to je ideja koja polako zamire. Mislim da zato i Amerika mora da preispita svoju podršku toj ideji.“\nPredsednik Kosova Hašim Tači poručio je da "veruje da je dogovor sa Srbijom moguć ove godine, ali samo uz odlučnu ulogu SAD". Server ne veruje da je učešće Amerike u pregovorima dobra ideja.\n„SAD su indirektno uključene u dijalog. Ali problem sa zvaničnim uključivanjem SAD je to što će se onda zahtevati i prisustvo Moskve. A mislim da niko u EU, na Kosovu, a možda čak i u Srbiji ne želi Rusiju za pregovaračkim stolom.“\nProfesor na Džons Hopkinsu, uprkos pozivima koji su dolazili i iz Bele kuće, ne veruje u dogovor tokom 2019.\n„Ne znam da li je dogovor moguć ove godine, teško pitanje je članstvo Kosova u UN. I to zahteva ne samo dogovor Prištine i Beograda, već dogovor Vašingtona i Moskve, a nisam siguran da je to moguće“, zaključio je Server.\nNastavak razgovora, bez promene granica\nSaradnik Instituta za poljnu politiku na Univerzitetu Džons Hopkins Edvard Džozef za Glas Amerike kaže da su dve glavne poruke sastanka u Berlinu - da Beograd i Priština nastave da razgovaraju, što su Evropljani uspeli da usaglase, i da nema promene granica, što je stav Nemačke.\nSaradnik na Univerzitetu Džons Hopkins Edvard Džozef\n"Sada moramo da znamo da više nismo u eri Mogerini. Znači, ceo ovaj koncept Federike Mogereini, koji je podržao Džon Bolton, savetnik u Beloj kući za bezbednost, je ćorsokak ako Nemačka i Francuska nisu na toj strani, a Nemačka očigledno nije bila" .\nDžozef ističe da predsednik Srbije Aleksandar Vučić "iz nekog razloga" želi dogovor o Kosovu, a da je predsedniku Kosova dogovor potreban zbog članstva u međunarodnim organizacijama".\n"Koji god da je interes ohrabrio Vučića da želi dogovor, nadam se da će motivisati i njega, predsednika Tačija, Vašington i Brisel, Berlin i Pariz da razmisle o načinima da se konačno izađe iz pat pozicije, a da se ne destabilizuje region", kaže Džozef.\nDžozef nije siguran da li će se SAD aktivnije uključiti u dijalog Srbije i Kosova.\n„Sa Trampovom adminstracijom nikada ne znate na čemu ste. Nikada ne znate šta će predsednik da kaže, čime će se baviti administracija. Jedino što sigurno znamo je da je Džon Bolton svestan problema, da je predsednik Tramp pisao obema stranama, i znamo da je potpredsednik Pens bio angažovan u pregovorima Grčke i Severne Makedonije u dogovoru koji bi mogao da bude model, a ne podrazumeva promenu granica. Znamo da je Trampova adminsitracija angažovana, a da li je to garancija – ne znamo“, zaključuje Edvard Džozef.\nEvropa ne pušta Balkan niz vodu\nSrđan Cvijić, iz Fonda za otvoreno društvo u Briselu, kaže da je vrlo važna poruka da su Pariz i Berlin na jednakim pozicijama kada je reč o budućem sporauzmu između Srbije i Kosova.\nPredsednik Francuske Emanuel Makron i nemačka kancelarka Angela Merkel na sastanku u Berlinu, 29. april 2019.\nMeđutim, kako ocenjuje Cvijić, razočaravajuće što balkanski lideri nisu pozvani na samit Evropske unije u Rumuniji u maju.\n"Nije postojala politička volja za tako nešto, pogotovo u Francuskoj zbog zebnje da bi to moglo da se oslika negativno na rezultate vladajuće stranke na evropskim izborima 23. maja. Milsim da je i zbog toga organizovan samit u Berlinu, a vidimo da je sledeći u julu u Parizu, i da se time želela poslati poruka ne samo lideriam na Balkanu, nego pre svega građanima da evropska perspektiva stoji i da Evropa ne pušta Balkan niz vodu. Da, postoje određeni politički problemi, proširenje nije toliko popuarno, ali ipak vlade zemalja članica zemalja EU guraju taj proces napred", smatra Cvijić.


hotel - Stranica 4 od 5\nPočetna/Oznaka: hotel (page 4)\nNovi hotel, restoran i SPA centar “Vilin” na Bubnju\n2. novembra 2016.\tBIZNIS, HRANA, TURIZAM 1\nKompleks “Vilin” poneo je ime po prvom nazivu Niša koga su daleki preci Kelti nazivali “Vilinim gradom” jer je atmosfera bajkovita i luksuzna. Dozu ektravagancije unosi i restoran u čijem je središtu olimpijski bazen.\nKako su se gostili učesnici Poslovnog foruma iz Albanije i Srbije\n14. oktobra 2016.\tBIZNIS, HRANA 0\nSpecijaliteti sa niškog podneblja bazirani na pitama, roštilju a od poslastica tulumbe i baklave bili su posluženi učesnicima Poslovnog foruma Srbije i Albanije u niškom Oficirskom domu.\nNa mističnoj planini Rtanj gradi se hotel\n14. septembra 2016.\tBIZNIS, TURIZAM 0\nNa planini Rtanj je počela izgradnja hotela vrednog oko tri miliona evra, čiji je investitor Jadranka Stepanović, suvlasnik ovdašnje fabrike za proizvodnju peleta pod nazivom “Bioenerdži point”.\n“Novi gradski hotel” ugostio Joss Stone\n15. avgusta 2016.\tBIZNIS, MANIFESTACIJE, ZANIMLJIVOSTI 0\nIako bi se od zvezde takvog ranga moglo očekivati razmaženost i kapricioznost engleska pevačica Joss Stone je, prema rečima osoblja “Novog gradskog hotela” gde je prenoćila nakon sinoćnjeg nastupa na Nišvillu, veoma pristojna osoba sa minimalnim prohtevima.\nTončev Grupa otvorila “Novi gradski hotel” u centru Niša (FOTO)\n3. avgusta 2016.\tBIZNIS, TURIZAM 0\nPovoljnije cene smeštaja i “uzbudljiv” meni, aduti su po kojima će se novi “New City Hotel” sa četiri zvezdice u Voždovoj ulici, razlikovati od svog predhodnika, hotela “Grand”. Za samo četiri meseca hotel je nakon što ga je preuzela kompanija Tončev Grupa, čiji je vlasnik Novica Tončev iz Surdulice, renoviran …\nTončev 3.avgusta otvara “New city hotel”\n31. jula 2016.\tBIZNIS, TURIZAM 0\nPod novim imenom i brendom u centru Niša 3. avgusta biće otvoren “New city hotel” sa četiri zvezdice. Reč je o bivšem hotelu “Grand” čiji je vlasnik Novica Tončev iz Surdulice.


Bonner County Historical Museum : hoteli blizu, fotografije, adresa, Сједињене Државе plan, blizu, rezervacija\n> North America > Сједињене Државе > Sandpoint > Bonner County Historical Museum >\nBonner County Historical Museum (Сједињене Државе)\nAdresa: 611 S. Ella St, Sandpoint, ID, 83864\nTelefon 1: 208-263-2344\nInternet sajt: http://www.sandpoint.com/museum/default.asp\n994 m - The Lake Street Cottage\nStil hotela The Lake Street Cottage je Porodičan, a pruža pun komfor i usluge kao što su: n.a.. Na 7 minuta hodom udaljenosti od centra, ovaj hotel u ulici 509 Lake Street sa pozicijom jug za grad SanNastavakdpoint, idealan je za otkrivanje svih lepota grada, bez obzira da li ostajete samo nekoliko dana ili planirate duži boravak.Sakrijte\n1,3 km - Sandpoint Waterfront Condo\nPozicija ovog hotela je jugoistok za grad Sandpoint, a nalazi se u ulici 301 Iberian Way, na samo 13 minuta hodom od centra grada.Stil hotela Sandpoint Waterfront Condo je Porodičan, a pruža pun komfoNastavakr i usluge kao što su: n.a.. Sakrijte\n1,4 km - INN AT SAND CREEK\nNa 7 minuta hodom udaljenosti od centra, ovaj hotel u ulici 105 SOUTH FIRST AVENUE sa pozicijom jugoistok za grad Sandpoint, idealan je za otkrivanje svih lepota grada, bez obzira da li ostajete samo Nastavaknekoliko dana ili planirate duži boravak.Stil hotela INN AT SAND CREEK je Porodičan, a pruža pun komfor i usluge kao što su: Restoran, Teniski teren, Besplatan parking. Deo je lanca YX.Napomena:U ovom hotelu biće Vam na raspolaganju besplatan parking.Sakrijte\n1,4 km - Best Western Edgewater Resort\nNa 6 minuta hodom udaljenosti od centra grada, ovaj hotel se nalazi u ulici 56 Bridge Street , Idaho, a pozicija mu je jugoistok za grad Sandpoint. Sve to ga čini idealnim za otkrivanje grada i okolinNastavake.U hotelu Best Western Edgewater Resort pronaći ćete sve usluge koje treba da ima hotel kategorije tri zvezdice za grad Sandpoint: Restoran, Room Service, Besplatan parking, Televizija. Stil ovog hotela je Povoljan.Ima brzu internet konekciju.Pripada hotelskom lancu BW.Možete da se opustite zahvaljujući pogodnostima koje nudi hotel, kao što je na primer bazen. Ovaj hotel pruža i posebne pogodnosti, kao što je na primer: tereni za golf u blizini.Još korisnih informacija:U ovom hotelu biće Vam na raspolaganju besplatan parking.Sakrijte\n1,4 km - LA QUINTA INN SANDPOINT\nStil ovog hotela kategorije dve zvezdice je Povoljan za grad Sandpoint. U njemu ćete naći razne usluge, a posebno Restoran, Bar, Recepcija otvorena 24 sata, Teniski teren, Novine, Sobe za nepušače, PoNastavakslovni centar, Besplatan parking, Klimatizovano. Na 2 minuta hodom udaljenosti od centra, ovaj hotel u ulici 415 CEDAR STREET sa pozicijom jugoistok za grad Sandpoint, idealan je za otkrivanje svih lepota grada, bez obzira da li ostajete samo nekoliko dana ili planirate duži boravak.Možete da se opustite zahvaljujući pogodnostima koje nudi hotel, kao što je na primer whirlpool. Ovaj hotel pruža i posebne pogodnosti, kao što je na primer: tereni za golf u blizini.Ima brzu internet konekciju.Pripada hotelskom lancu LQ.Napomena:U ovom hotelu biće Vam na raspolaganju parking.Sakrijte\n1,4 km Sandpoint West Athletic Club:\n12,4 km Schweitzer:\n14,4 km Hidden Lakes Country Club:\nHidden Lakes Country Club, Sandpoint infos


Potpisan ugovor za sanaciju pozorišta u Vranju - Gradjevinarstvo.rs\nPotpisan ugovor za sanaciju pozorišta u Vranju\n08.01.2014. | Blic\nU Vranju je potpisan ugovor vredan oko 31 milion dinara o izvođenju radova na rekonstrukciji, dogradnji i revitalizaciji zgrade vranjskog Pozorišta, koja je izgorela u požaru 2. jula prošle godine.\nUgovor su potpisali gradonačelnik Vranja Zoran Antić i predstavnici građevinskog preduzeća "Banković", a Antić je izrazio nadu da će do narednih "Borinih pozorišnih dana" svi radovi na rekonstrukciji zgrade biti završeni, kako je i planirano, saopšteno je danas iz gradske uprave.\nGradonačelnik Vranja se zahvalio svima koji su učestvovali u izradi projekta, ali posebno članovima vranjskog ansambla, koji su prethodnih meseci radili u iznuđenim uslovima. Antić je rekao da su nemerljiv doprinos dale i sve nadležne gradske službe, ali i brojni donatori, među kojima su EU Progres Program i američki USAID.\nKako je saopšteno iz gradske uprave, gradonačelnik je potpisao i ugovor o radovima na nivelaciji zemljišta u Bunuševcu, ukupne vrednosti 78,5 miliona dinara, čime su stvoreni uslovi za izgradnju proizvodnog pogona italijanskog "Geoksa". Kako se najavljuje, radovi na nivelaciji terena trebalo bi da počnu 9. januara, a rok za završetak je 30 dana, kako bi u februaru bio položen kamen temeljac za fabriku obuće.


/FOTO/ Obilježen Dan policije MUP-a TK - RTV SLON\n1997. godine donošenjem Zakona o unutrašnjim poslovima tadašnjeg Tuzlansko – Podrinjskog kantona osnovano je Ministarstvo unutrašnjih poslova. 25. godina poslije postrojavanjem Jedinice policije za specijalnu podršku i Jedinice za javni red i mir na Trgu slobode u Tuzli, defileom kroz grad i polaganjem cvijeća ispred zgrade MUP TK-a i na spomen obilježju na Kapiji u Tuzli počelo je obilježavanje „Dana policije“ Ministarstva unutrašnjih poslova Tuzlanskog kantona.\nDan policije prilika je da se ukaže na važnost onih koji se brinu za sigurnost građana, što zapravo predstavlja osnovni preduslov kako bi i svi drugi segmenti društva mogli funkcionisati.\n“To je dan kada se mi prisjećamo poginulih, ranjenih, umrlih kolega, posebno kolega koji su u proteklom ratu izgubili živote. To je dan kada mi analiziramo aktivnosti iz ranijeg perioda. Policijski posao je težak, odgovoran i častan posao i nije ga nimalo lahko obavljati”, kazao je Dževad Korman, direktor Uprave policije MUP-a TK.\nGlavni cilj policijskog posla jeste zaštita imovinske i lične sigurnosti svih građana Tuzlanskog kantona, ali i svih onih koji posjete naš kanton. U proteklom periodu Uprava policije MUP-a TK ostvarila je značajne rezultate, te stvorila potrebne sigurnosne uslove da se građani TK osjećaju sigurno.\n“Ja odgovorno tvrdim da u ovom trenutku građani TK mogu biti potpuno sigurni, mi smo spremni da odgovorimo na sve izazove koji budu pred nas postavljeni”, istakao je Dževad Korman, direktor Uprave policije MUP-a TK.\nZnačaj i ulogu policije prepoznala je i Vlada Tuzlanskog kantona koja je rebalansom bužeta Ministarstvu unutrašnjih polova obezbijedila sredstva u iznosu od 15,1 milion KM što će Upravi policije omogućiti nabavku materijalno – tehničkih sredstava. Premijer Tuzlanskog kantona istakao je važnost obilježavanja Dana policije kako bi svi zajedno djelovali da se sigurnost građana kao glavni zadatak policijskih službenika podigne na veći nivo.\n“Vlada TK putem resornog ministarstva unutrašnjih poslova čini dodatne napore kako bismo obezbijedili ono što je potrebno, a to su uslovi MUP- u da na adekvatan način dodđemo do zajedničkog cilja, a to je najviši mogući stepen sigurnosti građana i njihove imovine”, rekao je Irfan Halilagić, premijer Tuzlanskog kantona.\n“Kao što je MUP TK te 92 stao u odbranu ove zemlje, mi danas želimo poslati poruku svima onima koji bi u budućnosti imali želju i volju da krenu nekim scenarijima koji nisu prihvatljivi da će MUP TK biti na raspolaganju svim patriotskim snagama i očuvanju kako integriteta BiH, tako i svojih redovnih poslova, zaštite lične i imovinske sigurnosti građana TK”, naglasio je Hajrudin Mehanović, ministar unutrašnjih poslova TK.\nU narednom periodu Uprava policije MUP- a TK planira znatan broj kadeta poslati na Policijsku akademiju kako bi kontinuirano popunjavali upražnjena mjesta, prevenstveno zbog ispunjavanja ulova za penziju određenog broja policijskih službenika. Obilježavanje Dana policije TK završeno je svečanom akademijom koja je upriličena u Bosanskom kulturnom centru TK.\nPrethodni članakHirurg dr. Zlatan Mehmedović iz Tuzle izabran za predsjednika Skupštine Udruženja hirurga FBiH\nSljedeći ČlanakVlada FBiH: Otvoreni javni pozivi za projekte kulture i sporta u vrijednosti od 4,8 miliona KM


Desetoro u izolaciji u SAD zbog sumnje na ebolu | Republika Srpska\nNaslovna Svijet Desetoro u izolaciji u SAD zbog sumnje na ebolu\nDesetoro u izolaciji u SAD zbog sumnje na ebolu\nDeset ljudi za koje se veruje da su bili izloženi visokom riziku da se zaraze ebolom pošto su bili u kontaktu s obolelim u Dalasu sada su u izolaciji i pod nadzorom lekara, saopštile su vlasti.\nPrvobitno se strahovalo da je stotinak ljudi bilo u direktnom ili indirektnom kontaktu sa obolelim Liberijcem, ali vlasti su u međuvremenu tu brojku smanjile na 50 osoba, koje su pod nadzorom.\nDeset ljudi, od kojih su četvoro rođaci obolelog, sarađuju sa zdravstvenim vlastima i dobrovoljno su odlučili da budu u karantinu, izjavili su zvaničnici Dalasa na jučerašnjoj konferenciji za novinare.\nU SAD je 1. oktobra dijagnostikovan prvi pacijent inficiran ebolom, Tomas Erik Dankan, koji je smešten u strogu izolaciju zbog simptoma koje je dobio po dolasku iz Liberije u Teksas, gde je doputovao da poseti porodicu.\nDankan je stigao u Dalas 20. septembra i nekoliko dana kasnije se razboleo.\nBolnica u koju je otišao vratila ga je kući iako je rekao da je došao iz Liberije, gde se širi ebola.\nOn se ponovo vratio u bolnicu 28. septembra i od tada je u izolaciji.\nLekari su naveli da je u ozbiljnom, ali stabilnom zdravstvenom stanju. Članovi njegove porodice – Luiz Troh, poreklom iz Liberije, njen 13-godišnji sin i dvoje nećaka – u čijem je stanu u Teksasu boravio, premešteni su u privatnu kuću u udaljenoj oblasti, a stan je dezinfikovan.\nOni su pod policijskim nadzorom ukrcani u vozilo, dok su susedi posmatrali njihov odlazak sa svojih prozora i terasa, i prebačeni su u privatnu kuću koju je ponudio jedan volonter pošto su hoteli i drugi smeštajni objekti odbili da ih prime. „Niko ne želi tu porodicu“, rekla je Sejna Sajed, predstavnica za štampu gradskih vlasti Dalasa.\nEkipa za dezinfekciju zaplenila je posteljinu, peškire i dušek koji je oboleli koristio, kao i njegov prtljag i druge lične predmete, koji su zapečaćeni u industrijskim kontejnerima i natovareni na kamion koji će ih prebaciti na lokaciju gde će trajno biti odloženi.\nSudija Klej Dženkins, najviši sudski zvaničnik Dalasa, poručio je da želi da porodica obolelog bude tretirana kao da je u pitanju lično njegova porodica.\nDženkins je rekao da je dva puta posetio porodicu i da ih je ispratio do kuće u koju su smešteni, i dodao mu je jedan od dečaka, kada ih je upitao da li im nešto treba, rekao: „Košarkaška lopta.“ Jungor Džalah (35), ćerka Luiz Troh, koja s partnerom i četvoro dece živi u malom stanu nedaleko od majčinog, u više navrata je posećivala majku i rođaka iz Liberije ili ih primala u posetu.\nVlasti su joj naložile da ni ona ni članovi njene porodice ne napuštaju stan.\nDžalah se sada kaje što nije bila opreznija kada se Dankan razboleo. „Neprestano preispitujem sebe“, rekla je ona Asošiejtid presu. „Ne mogu to da izbacim iz glave.“ Džalah, iz predostrožnosti, više ne ljubi i ne grli decu, koja imaju dve, četiri i šest godina, kao ni 11-godišnjeg sina svog partnera.\nTelevizija En-Bi-Es javila je, u međuvremenu, da je američki snimatelj koji je honorarno radio za tu mrežu iz Liberije zaražen virusom ebole i da će biti prebačen u SAD, zajedno sa ostatkom novinarske ekipe.\nVirus ebole ne prenosi se vazduhom, već direktnim kontaktom s telesnom tečnošću – krvlju, znojem, urinom, izmetom, pljuvačkom ili semenom zaražene osobe koja ima simptome bolesti.\nSvetska zdravstvena organizacija saopštila je da je broj zaraženih smrtonosnom ebolom premašio 6.500, a da je do sada u zapadnoj Africi od te bolesti umrlo više od 3.000 ljudi.


Odgovor na pritisak SAD: Kina povećava saradnju sa Rusijom i EU - Sputnjik Srbija\n10:37 25.09.2018 (osveženo 10:55 25.09.2018) Preuzmite kraći link\nKineske vlasti će povećavati ekonomsku saradnju sa Rusijom, Japanom, EU i drugim zemljama kao odgovor na pritisak SAD, izjavio je zamenik predsednika Državnog odbora za razvoj i reforme Kine Lijan Vejlijan.\nOn je istakao da bi američko povećanje carina na robu iz Kine u vrednosti od 200 milijardi dolara moglo da ima i direktan i indirektan negativan uticaj na kinesku ekonomiju.\n„To će značajno uticati na određene regione i industriju“, naglasio je Lijan Vejlijan na konferenciji za novinare o trgovinskim sporovima sa Sjedinjenim Američkim Državama.\nMeđutim, prema njegovim rečima, sve u svemu rizici su kontrolisani.\n„Pojačaćemo podršku našim preduzećima radi aktivnijeg razvoja međunarodnog tržišta, realizujemo inicijativu ’Jedan pojas, jedan put‘ i ojačavamo saradnju sa Evropskom unijom, Rusijom, Japanom, članicama Asocijacije zemalja Jugoistočne Azije i zemljama Afrike“.\nZahvaljujući takvoj saradnji, uspešno ćemo formirati visoko efikasno, diversifikovano tržište, istakao je on i naglasio da „ekonomija Kine ima veliki potencijal i snagu“.\n„Imamo sve što je potrebno kako bismo obezbedili stabilan i dugoročni rast Kine“, zaključio je on.\ntrgovina, EU, Japan, SAD, Kina, Rusija


Automobil prepoznatljivog dizajna sa jedinstvenim “karting” osećajem u vožnji, MINI, dostupan je od 5. juna kao “Black Edition” po posebno atraktivnim uslovima kupovine i to za modele Mini One od 19.990 evra i Mini Cooper Countryman od 26.990 evra.\nIma benzinski motor zapremine 1.499 cm3 od 102 KS, a od dodatne opreme izdvajaju se crna metalik boja, aluminijumske felne od 16 inča „Victory spoke black“, zadnji parking senzori, svetla za maglu, sportski multifunkcionalni kožni volan, senzor za kišu, a poseduje i paket unutrašnjeg LED osvetljenja.\nIma benzinski motor od 1.499 cm3 sa 136 KS, a od dodatne opreme izdvajaju se crna metalik boja i aluminijumske felne od 18 inča “Pin spoke black”, LED svetla, svetla za maglu, senzori za kišu, zadnji parking senzori i sportski multifunkcionalni kožni volan.\nDo novog MINI automobila može da se dođe i putem programa otkupa i zamene automobila Premium Selection. Ukoliko je automobil kupljen kao nov u Srbiji, bez obzira na marku, star do šest godina i nije prešao više od 150.000 kilometara, ispunjeni su uslovi za otkup. Automobil može da se iskoristi i kao učešće za novi MINI po najpovoljnijim uslovima.\nViše o Mini Black Edition na www.mini.rs


U TOKU IZRADA PRAVILNIKA O KVALITETU POLJOPRIVREDNIH PROIZVODA: SUBVENCIONISANI KREDITI OD DVE DO PET MILIONA DINARA DO 15. OKTOBRA 2015. GODINE\nVlada Srbije ponudila je čitav niz mera podrške i podsticajnih sredstava poljoprivrednim proizvođačima u 2015. godini, a od 2016. godine srpskim poljoprivrednicima biće dostupna i sredstva iz IPARD programa Evropske unije.\nJedan od najpovoljnijih podsticaja Vlade poljoprivrednicima odnosi se na unapređenje konkurentnosti i dostizanje standarda kvaliteta, investiranjem u proizvodnju biljnih kultura i u primarnu stočarsku proizvodnju, rekao je savetnik u Ministratsvu poljoprivrede i zaštite životne sredine, Vlada Kovačević, na sednici Grupacije skladištara ratarskih proizvoda Privredne komore Beograda.\nOn je precizirao da se odobravaju subvencionisani krediti od dve do pet miliona dinara od 1. maja do 15. oktobra 2015. godine, a da više od osam komercijlanih banaka vraća 40 do 55 odsto tih sredstava, dok se ostatak pokriva iz budžeta.\nOva sredstva se u biljnoj proizvodnji mogu koristiti za navodnjavanje, priključne mašine i opremu za setvu, sadnju i berbu, plastenike kao i za izgradnju hladnjača i objekata za skladištenje opreme i mašina za pripremu proizvoda, navodi se u saopštenju Komore.\nOn je napomenuo da je u toku izrada Pravilnika o kvalitetu poljoprivrednih proizvoda kojim će se po prvi put definisati i proteinski sastav ovih proizvoda.\nTo će, kako je istakao, doneti velike promene pre svega za skladišta ratarskih proizvoda zbog čega će njegova primena biti odložena za dve godine kako bi se obavile sve potrebne pripreme.\nIzvor: Vebsajt Tanjug, 03.06.2015.


23 Feb 2021 - 14:00 Vesti Link\nTako, na primer, auto diler "Net Tojota" u gradu Tojama, koji se kao što i kaže naziv prodavnice, bavi prodajom vozila najvećeg japanskog i (povremeno) svetskog proizvođača automobila, da bi privukao i za sebe vezao potencijalne mušterije, svoje prostorije i parking besplatno pozajmljuje đacima za održavanje mečeva u malom fudbalu, penzionerima za pripremu lokalnog religijskog festivala. Nedavno je ugostio i društvo za zaštitu životinja koje je u njegovoj prodavnici upriličilo događaj na kojem je zainteresovanima nudilo usvajanje pasa.\nIza krize koja je zahvatila auto dilere u Japanu nalazi se još jedan interesantan domaći faktor. U Japanu, gde ima više od 15.500 prodavnica vozila, oko 90 odsto tržišta drže dileri koji prodaju vozila "Tojote". Taj div automobilske industrije donedavno je insistirao na tome da se određeni modeli prodaju odvojeno, što je omogućavalo specijalizaciju i separaciju prodavnica i umanjivalo njihovu međusobnu konkurenciju.\nOd maja 2020, međutim, "Tojota" dopušta prodaju svih modela svojih vozila u istom prodajnom objektu, što, kada se primeni u praksi, znači da svi dileri koji s njom sarađuju nude otprilike isto, usled čega se onda nameće pitanje kako se izdvojiti iz mase i privući mušterije. To sve je dovelo do rađanja gore pomenutih, neobičnih ideja o vezivanju građana za dilere kroz razne društvene aktivnosti i komunalne događaje.


Tri generala BiH bila na obuci sa vođama DAEŠ-a, Al Kaide i El Nusre - 01.08.2018, Sputnik Srbija\nNajmanje trojica generala Oružanih snaga BiH, od kojih su neki i dalje aktivni, pohađali su tokom rata (1993-1995) u pakistanskom gradu Kveta kurs njihove... 01.08.2018, Sputnik Srbija\n10:47 01.08.2018 (Osveženo: 03:49 26.08.2021)\n© AFP 2021 / RAMI AL-SAYED Terorista Al nusra fronta.\nTu obuku prošlo je i nekoliko niže rangiranih oficira Oružanih snaga BiH, uključujući i najmanje jednog visokopozicioniranog zvaničnika BiH, prenele su „Vesti onlajn“.\nMuhamed se od 2006. godine nalazi u bazi Gvantanamo, gde mu se pred vojnom komisijom, daleko od javnosti, sudi za organizovanje tog terorističkog napada.\nPrema obaveštajnim podacima, on je ovaj kurs pohađao u isto vreme kada i grupa koja je stigla iz BiH, prenosi Tanjug.\nMeđutim, polaznici Armije BiH, ne samo što nisu predmet interesovanja američkih obaveštajnih službi, već im je ova obuka bila ključna preporuka u napredovanju u službi.\nTu obuku je prošao i Safet Poždić, tada nadkapetan, a danas general i predsedavajući Zajedničke komisije za odbranu i sigurnost BiH, koji tvrdi da je otkriće britanskog „Indipendenta“ da je minobacačku municiju proizvedenu u Travniku koristio DAEŠ.\nStručnjak iz oblasti borbe protiv terorizma Dževad Galijašević rekao je da je grupa od 12 pripadnika tadašnje Armije BiH otišla na obuku u Pakistan 1993. godine, na osnovu tajnog plana koji je inicirao i sproveo u delo Alija Izetbegović.\nCilj je bio da se snage Armije BiH osnaže dobro obučenim vojnim kadrovima, koji će se tajno školovati ili proći specijalističke kurseve isključivo među zemljama Bliskog istoka, koje su bile i među glavnim finansijerima Izetbegovićeve politike tokom rata.\nSvi oficiri koji su prošli kurs u Pakistanu kasnije su napredovali „kosmičkom brzinom“ od kapetana, pa do generala, istakao je Galijašević.\nKako je naglasio, pokušaj prikrivanja izvoza oružja i municije iz BiH DAEŠ-u, jeste „pokušaj da se za kriminalno ponašanje vlasti u Sarajevu i podršku teroristima Al Kaide i DAEŠ-a okrive Republika Srpska i Republika Srbija“.


Švedska ponovo uvodi obavezno služenje vojnog roka – mojusk.ba\nTa skandinavska zemlja, koja nije iskusila nikakav oružani sukob na svom teritoriju unazad dva stoljeća, regrutiranje je ukinula 2010., ocijenivši da to nije dobar način stvaranja moderne vojske.\n“Nadam se da ćemo naći put prema postojanijem, funkcionalnijem i snažnijem načinu regrutiranja”, kazao je ministar odbrane Peter Hultqvist, prenosi Hina.\nNova politika zahvatit će švedske mladiće rođene nakon 1999. Očekuje se da će u vojsku nakon 2018. svake godine biti pozvano oko 4000 mladića.\nMinistar je objasnio da broj dobrovoljaca nije dovoljan da bi se održala zadovoljavajuća kvaliteta vojne spreme. Tu odluku bi trebao usvojiti i parlament, a očekuje se da će ljevičarska vlada dobiti podršku opozicije desnog centra.


Netflix testira feed za decu u TikTok stilu | PC Press\nNetflix testira feed za decu u TikTok stilu\n12. novembar 2021. 12. novembar 2021. Branislav Bubanja\nNetflix aplikacija za iOS dobila je ove nedelje test funkciju – novi feed za decu koji je dizajniran da prikazuje krate klipove iz Netflix biblioteke za decu. „Kids Clips“ opcija koristi sličan interfejs kao TikTok ili Instagram, kako bi bio prijemčiviji deci. Međutim, dok pomenute dve platforme forsiraju portret prikaz na telefonu, Netflix je rešio da Kids Clips radi u landscape formatu.\nSuštinski, ovo je slična opcija kao, „Fast Laughs“ koja promoviše komediju (lansirana je ranije tokom ove godine). Obe funkcije imaju isti cilj – da promovišu Netflix sadržaj kroz kratke klipove, odnosno na način na koji su korisnici već navikli da gledaju video snimke na društvenim mrežama.\nKako je Netflix u svojim finansijskim izveštajima naveo da je TikTok njihov najveći konkurent, očigledno je da je ova funkcija osmišljena da „ukrade“ deo korisnika sa te platforme, fokusirajući se na kratke snimke koji su uobičajeni na njoj. Međutim, kako se roditelji bune da njihova deca troše previše vremena gledajući u svoje telefone, Kids Clips limitira broj klipova koji se mogu pogledati u jednom cugu. Dete neće moći odjednom da odgleda više od 10 do 20 klipova.\nZa sada je ova funkcija dostupna na tržištima Severne i Južne Amerike, Irske i Australije, odnosno uglavnom tamo gde su iOS uređaji zastupljeniji kod korisnika. Za sada nema informacija kada će ona postati dostupna i korisnicima Android telefona.\nTagovi: feed za decu, kidks clips, Netflix, TikTok\n← Zbog greške Intel onemogućio DirectX 12 na svojim procesorima 4. generacije\nOvi sajtovi su imali najviše problema tokom 2021. godine →


Medijska raznolikost u Srbiji je ugrožena - Društvo - Dnevni list Danas\nPočetna » Društvo » Medijska raznolikost u Srbiji je ugrožena\nReporteri bez granica zabrinuti zbog odbijanja štamparija da štampaju list Nova\nKatarina Živanović23.04.2021. 08:12\nNaš sagovornik dodaje da je medijska raznolikost u Srbiji ugrožena, i da bi u interesu demokratije i pristupanju EU, vlasti i političari morali da stvore povoljne uslove za njen razvoj.\n– Štamparije takođe moraju da se izjasne o tome zbog čega ne mogu da štampaju novi dnevni list. U svakom slučaju, mi ćemo nastaviti da pažljivo pratimo situaciju u vezi sa novim medijem i sa problemom medijske raznolikosti u Srbiji – naglašava Szalai. Naš sagovornik dodaje da postoje brojne prepreke u radu nezavisnih medija u Srbiji podsećajući da je godišnji izveštaj Reportera bez granica (RSF) o slobodi medija, objavljen pre tri dana, pokazao da je situacija sa slobodom medija u Srbiji u pogoršanju.\n– Iako je Srbija zadržala 93. poziciju, njen rezultat je pogoršan za 0,4 boda, i ona je ostala među tri najlošije rangirane države na području EU/Balkan. Iza Srbije su samo Crna Gora i Bugarska, i teško da postoji bila šta u oblasti medija na šta može biti ponosna – zaključuje Pavol Szalai.\nPodsetimo, u najnovijem izveštaju Reportera bez granica navodi se da je Srbija zemlja sa slabim institucijama u kojoj lažne vesti šire senzacionalistički mediji koje podržava vlada i u kojoj su novinari izloženi gotovo svakodnevnim napadima koji sve više dolaze od vladajuće elite i prodržavnih medija.\n„Vlada je iskoristila krizu korona virusa za donošenje drakonskog zakona, koji je kasnije ukinut, a na osnovu kojeg je novinarka Ana Lalić u aprilu 2020. zadržana tokom noći u zatvoru nakon hapšenja u svom stanu zbog izveštaja o lokalnoj bolnici“, podsećaju RSF.\n„Nezavisni mediji, od kojih su mnogi od njih lokalni mediji, nastavljaju da pokrivaju opasne teme poput političke korupcije i organizovanog kriminala iako su oslabljeni krizom korona virusa i ne dobijaju novac od države, već on odlazi provladinim medijima“, istakli su Reporteri.\nDnevni list NovaPavol Szalaireporteri bez granicaSloboda medijaBeograd\nJedno reagovanje na “Medijska raznolikost u Srbiji je ugrožena”\n23. aprila 2021. u 09.33\nAna Brnabić se ne slaže sa tim izveštajem.